ai4bharat/Pralekha huggingface dataset:
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰੀ ਡਾ. ਮਹੇਂਦਰ ਨਾਥ ਪਾਂਡੇ ਨੇ ਵਾਰਾਣਸੀ ਵਿੱਚ ਪ੍ਰਧਾਨ ਮੰਤਰੀ ਕੌਸ਼ਲ ਕੇਂਦਰਾਂ ਦਾ ਦੌਰਾ ਕੀਤਾ
ਕੋਵਿਡ-19 ਮਹਾਮਾਰੀ ਦੀਆਂ ਚੁਣੌਤੀਆਂ ਨਾਲ ਮੁਕਾਬਲਾ ਕਰਨ ਦੇ ਮੱਦੇਨਜ਼ਰ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਦੇਸ਼ ਭਰ ਦੇ ਇੱਕ ਲੱਖ ਕੋਵਿਡ ਯੋਧਾਵਾਂ ਨੂੰ ਕੌਸ਼ਲ ਬਣਾਉਣ ਅਤੇ ਉਨ੍ਹਾਂ ਦਾ ਕੌਸ਼ਲ ਵਿਕਾਸ ਕਰਨ ਲਈ 18 ਜੂਨ, 2021 ਨੂੰ ਵਿਸ਼ੇਸ਼ ਕ੍ਰੈਸ਼-ਕੋਰਸ ਪ੍ਰੋਗਰਾਮ ਦੀ ਸ਼ੁਰੂਆਤ ਕੀਤੀ ਸੀ। ਇਸ ਸਿਖਲਾਈ ਪ੍ਰੋਗਰਾਮ ਦੇ ਸ਼ੁਰੂ ਹੋ ਜਾਣ ਦੇ ਬਾਅਦ ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰੀ ਡਾ. ਮਹੇਂਦਰ ਸਿੰਘ ਪਾਂਡੇ ਨੇ ਵਾਰਾਣਸੀ ਵਿੱਚ ਪ੍ਰਧਾਨ ਮੰਤਰੀ ਕੌਸ਼ਲ ਕੇਂਦਰ  ਦਾ ਦੌਰਾ ਕੀਤਾ। ਆਪਣੇ ਦੌਰੇ ਵਿੱਚ ਡਾ. ਪਾਂਡੇ ਨੇ ਕੇਂਦਰਾਂ ਵਿੱਚ ਸਿਖਲਾਈ ਲੈਣ ਵਾਲੇ ਵਿਦਿਆਰਥੀਆਂ ਨਾਲ ਗੱਲਬਾਤ ਕੀਤੀ ਅਤੇ ਉਨ੍ਹਾਂ ਦੇ ਉੱਜਵਲ ਭਵਿੱਖ ਦੀ ਕਾਮਨਾ ਕੀਤੀ।
ਸਿਖਲਾਈ ਪ੍ਰੋਗਰਾਮ 26 ਰਾਜਾਂ ਦੇ 111 ਸਿਖਲਾਈ ਕੇਂਦਰਾਂ ਵਿੱਚ ਚਲਾਇਆ ਜਾ ਰਿਹਾ ਹੈ ਅਤੇ ਜਲਦੀ ਹੀ ਇੱਕ ਲੱਖ ਪ੍ਰੋਫੈਸ਼ਨਲ ਸਿਹਤ ਖੇਤਰ ਵਿੱਚ ਰੋਜ਼ਗਾਰ ਲਈ ਤਿਆਰ ਹੋ ਜਾਣਗੇ। ਰਾਜਾਂ ਦੀ ਮੰਗ ਦੇ ਅਧਾਰ ‘ਤੇ ਰੋਜ਼ਗਾਰ ਲਈ ਸਿਖਲਾਈ ਵਿਵਸਥਿਤ ਢੰਗ ਨਾਲ ਦਿੱਤਾ ਜਾ ਰਿਹਾ ਹੈ। ਇਸ ਸਿਲਸਿਲੇ ਵਿੱਚ ਕੋਵਿਡ-19 ਦਿਸ਼ਾ-ਨਿਰਦੇਸ਼ਾਂ ਦਾ ਪਾਲਨ ਵੀ ਕੀਤਾ ਜਾ ਰਿਹਾ ਹੈ। 6 ਵਿਸ਼ੇਸ਼ ਕ੍ਰੈਸ਼-ਕੋਰਸਾਂ ਨੂੰ ਸਿਹਤ ਸੁਵਿਧਾ ਕੌਸ਼ਲ ਪਰਿਸ਼ਦ  ਨੇ ਬਹੁਤ ਘੱਟ ਸਮੇਂ ਵਿੱਚ ਹੀ ਵਿਕਸਿਤ ਕਰ ਦਿੱਤਾ ਸੀ। ਇਸ ਸਿਲੇਬਸ ਨੂੰ ਤਿਆਰ ਕਰਨ ਵਿੱਚ ਸਿਹਤ ਖੇਤਰ ਦੇ ਪ੍ਰੋਫੈਸ਼ਨਲਾਂ ਨੇ ਹਿੱਸਾ ਲਿਆ ਅਤੇ ਉਸ ਰਾਸ਼ਟਰੀ ਵਿਵਸਾਇਕ ਸਿੱਖਿਆ ਅਤੇ ਸਿਖਲਾਈ ਪਰਿਸ਼ਦ  ਨਾਮਕ ਕੌਸ਼ਲ ਨਿਯਾਮਕ ਸੰਸਥਾ ਨੇ ਮੰਜ਼ੂਰੀ ਦਿੱਤੀ ਹੈ।
ਵਾਰਾਣਸੀ ਦੇ ਪੀਐੱਮਕੇਕੇ ਦੇ ਦੌਰ ਵਿੱਚ ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰੀ ਡਾ. ਮਹੇਂਦਰ ਨਾਥ ਪਾਂਡੇ ਨੇ ਕਿਹਾ, ਵਿਸ਼ੇਸ਼ ਕ੍ਰੈਸ਼-ਕੋਰਸ ਦੀ ਸ਼ੁਰੂਆਤ ਕੋਵਿਡ-19 ਮੌਜੂਦਾ ਅਤੇ ਭਾਵੀ ਚੁਣੌਤੀਆਂ ਦਾ ਮੁਕਾਬਲਾ ਕਰਨ ਦੇ ਸਮਰੱਥਾ ਨਿਰਮਾਣ ਦੀ ਦਿਸ਼ਾ ਵਿੱਚ ਇੱਕ ਮਹੱਤਵਪੂਰਨ ਪਹਿਲ ਹੈ। ਇਸ ਪਹਿਲ ਦੇ ਜ਼ਰੀਏ, ਸਿਹਤ ਸੁਵਿਧਾ ਨਾਲ ਜੁੜੇ ਕੰਮਾਂ ਦੇ ਲਈ ਯੁਵਾਵਾਂ ਨੂੰ ਸਿਖਲਾਈ ਦਿੱਤੀ ਜਾਵੇਗੀ। ਤਾਕਿ ਉਹ ਮਹਾਮਾਰੀ ਦੇ ਦੌਰਾਨ ਆਪਣੇ ਦੇਸ਼ਵਾਸੀਆਂ ਦੀ ਸੇਵਾ ਕਰ ਸਕਣ ਅਤੇ ਉਨ੍ਹਾਂ ਦੀ ਮਦਦ ਕਰ ਸਕਣ। ਮੈਨੂੰ ਵਿਸ਼ਵਾਸ ਹੈ ਕਿ ਇਹ ਸਿਖਲਾਈ ਨਾਲ ਸਾਡੇ ਡਾਕਟਰਾਂ ਅਤੇ ਨਰਸਾਂ ‘ਤੇ ਦਬਾਅ ਘੱਟ ਕਰਨ ਵਿੱਚ ਮਦਦ ਮਿਲੇਗੀ। ਇਸ ਨਾਲ ਸਾਡੇ ਯੁਵਾਵਾਂ ਨੂੰ ਭਵਿੱਖ ਵਿੱਚ ਬਿਹਤਰ ਅਵਸਰ ਵੀ ਮਿਲਣਗੇ।
ਪ੍ਰੋਗਰਾਮ ਦਾ ਟੀਚਾ ਹੈ ਕੋਵਿਡ-19 ਦਾ ਮੁਕਾਬਲਾ ਕਰਨ ਲਈ ਇੱਕ ਲੱਖ ਤੋਂ ਅਧਿਕ ਪ੍ਰੋਫੈਸ਼ਨਲਾਂ ਨੂੰ ਤਿਆਰ ਕੀਤਾ ਜਾ ਸਕੇ, ਤਾਕਿ ਉਹ ਇਸ ਲੜਾਈ ਵਿੱਚ ਆਪਣੀ ਭੂਮਿਕਾ ਨਿਭਾ ਸਕਣ। ਉਨ੍ਹਾਂ ਸਾਰੀਆਂ ਨੂੰ ਬੇਸਿਕ ਕੇਅਰ ਸਪੋਰਟ, ਐਮਰਜੈਂਸੀ ਕੇਅਰ ਸਪੋਰਟ, ਐਡਵਾਂਸਡ ਕੇਅਰ ਸਪੋਰਟ, ਸੈਂਪਲ ਕਲੈਕਸ਼ਨ ਸਪੋਰਟ, ਹੋਮ ਕੇਅਰ ਸਪੋਰਟ, ਮੈਡੀਕਲ ਉਪਕਰਣ ਸਪੋਰਟ ਜਿਹੇ ਅਹਿਮ ਕੰਮਾਂ ਦੀ ਸਿਖਲਾਈ ਦਿੱਤੀ ਜਾਵੇਗੀ। ਇਹ ਇੱਕ ਛੋਟੀ ਮਿਆਦ ਦਾ ਸਿਖਲਾਈ ਪ੍ਰੋਗਰਾਮ ਹੈ, ਜਿਸ ਦੇ ਬਾਅਦ ਪ੍ਰਾਥਮਿਕ ਸਿਹਤ ਕੇਂਦਰਾਂ ਹਸਪਤਾਲਾਂ, ਨਿਦਾਨ ਸੁਵਿਧਾਵਾਂ ਸੈਂਪਲ ਇਕੱਠੇ ਕਰਨ ਵਾਲੇ ਕੇਂਦਰਾਂ, ਆਦਿ ਵਿੱਚ ਤਿੰਨ ਮਹੀਨੇ ਦੀ ਰੋਜ਼ਗਾਰ-ਸਿਖਲਾਈ ਦਿੱਤੀ ਜਾਵੇਗੀ।
ਉਮੀਦਵਾਰਾਂ ਨੂੰ ਸਰਕਾਰੀ ਪ੍ਰਮਾਣ ਪੱਤਰ, ਵਜ਼ੀਫਾ, ਦੋ ਲੱਖ ਰੁਪਏ ਦਾ ਦੁਰਘਟਨਾ ਬੀਮਾ, ਰਹਿਣ ਦੀ ਸੁਵਿਧਾ ਜਿਹੇ ਲਾਭ ਮਿਲਣਗੇ। ਰਾਜਾਂ ਨੂੰ ਨਿਰਦੇਸ਼ ਦਿੱਤੇ ਗਏ ਹਨ ਕਿ ਉਮੀਦਵਾਰਾਂ ਦਾ ਟੀਕਾਕਰਨ ਕੀਤਾ ਜਾਵੇ, ਉਨ੍ਹਾਂ ਨੂੰ ਪੀਪੀਈ ਕਿਟ ਦੇ ਨਾਲ ਟ੍ਰਾਂਸਪੋਰਟ ਦਾ ਪਾਸ ਦਿੱਤਾ ਜਾਵੇ। ਸਿਖਲਾਈ ਦੇ ਬਿਹਤਰ ਨਤੀਜਿਆਂ ਨੂੰ ਸੁਨਿਸ਼ਚਿਤ ਕਰਨ ਲਈ, ਸਿਖਲਾਈ ਕੇਂਦਰਾਂ ਦੀਆਂ ਸੁਵਿਧਾਵਾਂ, ਸੰਰਚਨਾ, ਸਿਖਲਾਈ ਸਮਗੱਰੀ, ਨਿਯਮਿਤ ਸਿਖਲਾਈ, ਮੌਜੂਦਗੀ, ਸਿਖਲਾਈ ਦੀ ਯੋਗਤਾ, ਟ੍ਰੇਨਰਾਂ ਦੀ ਟ੍ਰੇਨਿੰਗ, ਪ੍ਰਮਾਣੀਕਰਨ ਆਦਿ ‘ਤੇ ਵਿਸ਼ੇਸ਼ ਧਿਆਨ ਦਿੱਤਾ ਜਾ ਰਿਹਾ ਹੈ।
ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ ਦੀ ਪਹਿਲ ਨਾਲ ਵੱਖ-ਵੱਖ ਰਾਜਾਂ ਅਤੇ ਜ਼ਿਲ੍ਹਾ ਪ੍ਰਸ਼ਾਸਨ ਨੂੰ ਕੋਵਿਡ-19 ਨਾਲ ਉਨ੍ਹਾਂ ਦੀ ਲੜਾਈ ਵਿੱਚ ਸਹਿਯੋਗ ਮਿਲੇਗਾ। ਇਸ ਪਹਿਲ ਨਾਲ ਡਾਕਟਰਾਂ ਅਤੇ ਨਰਸਾਂ ‘ਤੇ ਅਧਿਕ ਕੰਮ ਦਾ ਦਬਾਅ ਵੀ ਘੱਟ ਹੋਵੇਗਾ।
ਮੰਤਰਾਲੇ ਅਨੁਭਵੀ ਸਿਹਤ ਕਰਮਚਾਰੀ ਅਤੇ ਪੀਐੱਮਕੇਵੀਵਾਈ-ਪ੍ਰਮਾਣਿਤ ਉਮੀਦਵਾਰਾਂ ਦੇ ਕੌਸ਼ਲ ਨੂੰ ਵਧਾਉਣ ਲਈ ਵੀ ਕੰਮ ਕਰੇਗਾ। ਇਹ ਕੌਸ਼ਲ ਵਿਕਾਸ ਸਿਹਤ ਸੁਵਿਧਾ ਕੇਂਦਰਾਂ ਵਿੱਚ ਉਨ੍ਹਾਂ ਨੂੰ ਰੋਜ਼ਗਾਰ ਮਿਲਣ ਤੋਂ ਪਹਿਲਾਂ ਦਿੱਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 6 ਸਤੰਬਰ ਨੂੰ ਹਿਮਾਚਲ ਪ੍ਰਦੇਸ਼ ਵਿੱਚ ਹੈਲਥਕੇਅਰ ਵਰਕਰਾਂ ਅਤੇ ਕੋਵਿਡ ਵੈਕਸੀਨੇਸ਼ਨ ਪ੍ਰੋਗਰਾਮ ਦੇ ਲਾਭਾਰਥੀਆਂ ਦੇ ਨਾਲ ਗੱਲਬਾਤ ਕਰਨਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 6 ਸਤੰਬਰ, 2021 ਨੂੰ ਸਵੇਰੇ 11 ਵਜੇ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਹਿਮਾਚਲ ਪ੍ਰਦੇਸ਼ ਵਿੱਚ ਹੈਲਥਕੇਅਰ ਵਰਕਰਾਂ ਅਤੇ ਕੋਵਿਡ ਵੈਕਸੀਨੇਸ਼ਨ ਪ੍ਰੋਗਰਾਮ ਦੇ ਲਾਭਾਰਥੀਆਂ ਦੇ ਨਾਲ ਗੱਲਬਾਤ ਕਰਨਗੇ।
ਹਿਮਾਚਲ ਪ੍ਰਦੇਸ਼ ਨੇ ਆਪਣੀ ਪੂਰੀ ਪਾਤਰ ਆਬਾਦੀ ਨੂੰ ਕੋਵਿਡ ਵੈਕਸੀਨੇਸ਼ਨ ਦੀ ਪਹਿਲੀ ਖੁਰਾਕ ਦੇ ਨਾਲ ਸਫ਼ਲਤਾਪੂਰਵਕ ਕਵਰ ਕਰ ਲਿਆ ਹੈ। ਰਾਜ ਦੁਆਰਾ ਕੀਤੇ ਗਏ ਪ੍ਰਯਤਨਾਂ ਵਿੱਚ ਮੁਸ਼ਕਿਲ ਖੇਤਰਾਂ 'ਤੇ ਧਿਆਨ ਕੇਂਦ੍ਰਿਤ ਕਰਨ ਦੇ ਲਈ ਭੂਗੋਲਿਕ ਪ੍ਰਾਥਮਿਕਤਾ, ਜਨ ਜਾਗਰੂਕਤਾ ਸੁਨਿਸ਼ਚਿਤ ਕਰਨ ਦੇ ਲਈ ਪਹਿਲਾਂ, ਅਤੇ ਹੋਰਾਂ ਸਮੇਤ ਆਸ਼ਾ ਵਰਕਰਾਂ ਦੁਆਰਾ ਘਰ-ਘਰ ਜਾ ਕੇ ਦੌਰੇ ਕਰਨਾ ਸ਼ਾਮਲ ਹੈ। ਇਸ ਮੀਲ ਪੱਥਰ ਨੂੰ ਪ੍ਰਾਪਤ ਕਰਨ ਲਈ ਰਾਜ ਨੇ ਮਹਿਲਾਵਾਂ, ਬਜ਼ੁਰਗਾਂ, ਦਿੱਵਯਾਂਗਜਨਾਂ, ਇੰਡਸਟ੍ਰੀਅਲ ਵਰਕਰਾਂ, ਦਿਹਾੜੀਦਾਰਾਂ ਆਦਿ 'ਤੇ ਵਿਸ਼ੇਸ਼ ਧਿਆਨ ਦਿੱਤਾ ਅਤੇ "ਸੁਰਕਸ਼ਾ ਕੀ ਯੁਕਤੀ - ਕੋਰੋਨਾ ਸੇ ਮੁਕਤੀ" ਜਿਹੀਆਂ ਵਿਸ਼ੇਸ਼ ਮੁਹਿੰਮਾਂ ਚਲਾਈਆਂ।
ਸਮਾਗਮ ਦੇ ਦੌਰਾਨ ਹਿਮਾਚਲ ਦੇ ਮੁੱਖ ਮੰਤਰੀ ਮੌਜੂਦ ਰਹਿਣਗੇ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸੜਕ ਦੁਰਘਟਨਾਵਾਂ ਦੇ ਮਾਪਦੰਡ ਨੇ 2020 ਵਿੱਚ ਜ਼ਿਕਰਯੋਗ ਗਿਰਾਵਟ ਦਰਜ ਕੀਤੀ, ਕੁੱਲ ਦੁਰਘਟਨਾਵਾਂ ਵਿੱਚ ਔਸਤਨ 18.46% ਅਤੇ ਦੁਰਘਟਨਾ ਵਿੱਚ ਮ੍ਰਿਤਕਾਂ ਦੀ ਸੰਖਿਆ ਵਿੱਚ 12.84% ਦੀ ਕਮੀ ਆਈ
ਸੜਕ ਦੁਰਘਟਨਾਵਾਂ ਦੇ ਪੈਮਾਨੇ ਵਿੱਚ ਸਾਲ 2019 ਦੀ ਤੁਲਣਾ ਵਿੱਚ ਸਾਲ 2020 ਵਿੱਚ ਜ਼ਿਕਰਯੋਗ ਗਿਰਾਵਟ ਦਰਜ ਕੀਤੀ ਗਈ ਹੈ। ਪਿਛਲੇ ਸਾਲ ਦੇ ਔਸਤ ਨੂੰ ਦੇਖਦੇ ਹੋਏ ਕੁੱਲ ਦੁਰਘਟਨਾਵਾਂ ਵਿੱਚ ਔਸਤਨ 18.46 % ਅਤੇ ਦੁਰਘਟਨਾਵਾਂ ਵਿੱਚ ਮਾਰੇ ਜਾਣ ਵਾਲੇ ਲੋਕਾਂ ਦੀ ਗਿਣਤੀ ਵਿੱਚ 12.84 % ਦੀ ਕਮੀ ਦੇਖੀ ਗਈ ਹੈ। ਇਸੇ ਤਰ੍ਹਾਂ ਜਖ਼ਮੀਆਂ ਦੀ ਗਿਣਤੀ ਵਿੱਚ ਵੀ 22.84 % ਦੀ ਗਿਰਾਵਟ ਦਰਜ ਕੀਤੀ ਗਈ ਹੈ। ਸਾਲ 2020 ਦੇ ਦੌਰਾਨ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੇ ਕੁੱਲ 3,66,138 ਸੜਕ ਦੁਰਘਟਨਾਵਾਂ ਦੀ ਰਿਪੋਰਟ ਦਿੱਤੀ। ਇਸ ਦੁਰਘਟਨਾਵਾਂ ਵਿੱਚ 1,31, 714 ਜਾਨਾਂ ਗਈਆ ਅਤੇ 3, 48, 279 ਲੋਕ ਜਖ਼ਮੀ ਹੋਏ।
ਸੜਕ ਆਵਾਜਾਈ ਅਤੇ ਰਾਜ ਮਾਰਗ ਮੰਤਰਾਲੇ ਦੇ ਟ੍ਰਾਂਸਪੋਰਟ ਰੀਸਰਚ ਵਿੰਗ ਦੁਆਰਾ ਤਿਆਰ ਰਿਪੋਰਟ ‘ਰੋਡ ਐਕਸੀਡੇਂਟਸ ਇਨ ਇੰਡੀਆ - 2020’ ਦੇ ਅਨੁਸਾਰ 2016 ਦੇ ਬਾਅਦ ਤੋਂ ਸੜਕ ਦੁਰਘਟਨਾਵਾਂ ਵਿੱਚ ਗਿਰਾਵਟ ਦੇਖੀ ਜਾ ਰਹੀ ਹੈ , ਸਿਰਫ 2018 ਵਿੱਚ 0.46 % ਦਾ ਮਾਮੂਲੀ ਵਾਧਾ ਹੋਇਆ ਸੀ। ਲਗਾਤਾਰ ਦੂਜੇ ਸਾਲ 2020 ਵਿੱਚ ਸੜਕ ਦੁਰਘਟਨਾ ਵਿੱਚ ਹੋਣ ਵਾਲੀ ਮੌਤ ਵਿੱਚ ਵੀ ਕਮੀ ਆਈ ਹੈ। ਇਸੇ ਤਰ੍ਹਾਂ 2015 ਦੇ ਬਾਅਦ ਜਖ਼ਮੀਆਂ ਦੀ ਗਿਣਤੀ ਵਿੱਚ ਗਿਰਾਵਟ ਦੇਖੀ ਜਾ ਰਹੀ ਹੈ।
ਲਗਾਤਾਰ ਤੀਜੇ ਸਾਲ 2020 ਵਿੱਚ, ਜਾਨਲੇਵਾ ਸੜਕ ਦੁਰਘਟਨਾਵਾਂ ਦੇ ਪੀੜੀਤਾਂ ਵਿੱਚ ਜਿਆਦਾਤਰ ਜਵਾਨ ਲੋਕ ਰਹੇ ਹਨ, ਜੋ ਕੰਮਕਾਜੀ ਉਮਰਵਰਗ ਦੇ ਸਨ । 18 ਤੋਂ 45 ਉਮਰਵਰਗ ਦੇ ਬਾਲਗਾਂ ਦੇ ਹਵਾਲੇ ਨਾਲ 2020 ਦੇ ਦੌਰਾਨ ਪੀੜੀਤਾਂ ਦੀ ਗਿਣਤੀ 69% ਰਹੀ ਹੈ। ਇਸੇ ਤਰ੍ਹਾਂ ਸੜਕ ਦੁਰਘਟਨਾਵਾਂ ਵਿੱਚ ਜਾਨ ਗਵਾਉਣ ਵਾਲੇ 87.4% ਲੋਕ ਕੰਮਕਾਜੀ ਸਮੂਹ ਦੇ 18 ਤੋਂ 60 ਸਾਲ ਉਮਰਵਰਗ ਦੇ ਰਹੇ ਹਨ।
‘ਰੋਡ ਐਕਸੀਡੈਂਟਸ ਇਨ ਇੰਡੀਆ-2020’ ਦੇ ਮੌਜੂਦਾ ਸੈਕਸ਼ਨ ਵਿੱਚ ਸਾਲ 2020 ਦੇ ਦੌਰਾਨ ਦੇਸ਼ ਵਿੱਚ ਹੋਣ ਵਾਲੀਆਂ ਸੜਕ ਦੁਰਘਟਨਾਵਾਂ ਦੇ ਕਈ ਪਹਿਲੂਆਂ ਦੀ ਜਾਣਕਾਰੀ ਦਿੱਤੀ ਗਈ ਹੈ। ਇਸ ਵਿੱਚ ਦਸ ਵਰਗ ਹਨ ਅਤੇ ਸੜਕ ਦੀ ਲੰਬਾਈ ਅਤੇ ਵਾਹਨਾਂ ਦੀ ਸੰਖਿਆ ਦੇ ਹਵਾਲੇ ਨਾਲ ਸੜਕ ਦੁਰਘਟਨਾਵਾਂ ਬਾਰੇ ਦੱਸਿਆ ਗਿਆ ਹੈ । ਇਸ ਰਿਪੋਰਟ ਵਿੱਚ ਜੋ ਅੰਕੜੇ/ਸੂਚਨਾ ਉਪਲਬਧ ਹਨ, ਉਨ੍ਹਾਂ ਨੂੰ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪੁਲਿਸ ਵਿਭਾਗਾਂ ਤੋਂ ਲਿਆ ਗਿਆ ਹੈ। ਇਨ੍ਹਾਂ ਨੂੰ ਸਾਲ - ਵਿਸ਼ੇਸ਼ ਦੇ ਅਧਾਰ ਉੱਤੇ ਮਾਣਕ ਪ੍ਰਾਰੂਪ ਦੇ ਅਨੁਸਾਰ ਤਿਆਰ ਕੀਤਾ ਗਿਆ ਹੈ । ਇਸ ਮਾਣਕ ਪ੍ਰਾਰੂਪ ਨੂੰ ਏਸ਼ਿਆ ਪੈਸੇਫਿਕ ਰੋਡ ਐਕਸੀਡੈਂਟ ਡਾਟਾ  ਬੁਨਿਆਦੀ ਪ੍ਰੋਜੈਕਟ ਦੇ ਤਹਿਤ ਯੂਨਾਇਟੇਡ ਨੇਸ਼ਨਸ ਇਕੋਨੌਮਿਕ ਐਂਡ ਸੋਸ਼ਲ ਕਮਿਸ਼ਨ ਫਾਰ ਏਸ਼ਿਆ ਐਂਡ ਦਿ ਪੈਸੇਫਿਕ  ਨੇ ਉਪਲਬਧ ਕਰਵਾਇਆ ਹੈ ।
ਰਿਪੋਰਟ ਦੇ ਅਨੁਸਾਰ, ਜਾਨਲੇਵਾ ਦੁਰਘਟਨਾਵਾਂ , ਯਾਨੀ ਅਜਿਹੀ ਦੁਰਘਟਨਾ ਜਿਸ ਵਿੱਚ ਘੱਟ ਤੋਂ ਘੱਟ ਇੱਕ ਵਿਅਕਤੀ ਦੀ ਜਾਨ ਗਈ ਹੋਵੇ , ਦੀ ਸੰਖਿਆ ਵਿੱਚ ਗਿਰਾਵਟ ਆਈ ਹੈ । ਸਾਲ 2020 ਵਿੱਚ ਕੁੱਲ 1,20,806 ਜਾਨਲੇਵਾ ਦੁਰਘਟਨਾਵਾਂ ਦੀ ਰਿਪੋਰਟ ਕੀਤੀ ਗਈ ਸੀ, ਜੋ 2019 ਦੇ 1,37,806 ਦੇ ਅੰਕੜੇ ਤੋਂ 12.23 ਪ੍ਰਤੀਸ਼ਤ ਘੱਟ ਹੈ । ਜ਼ਿਕਰਯੋਗ ਹੈ ਕਿ ਪਿਛਲੇ ਸਾਲ ਦੀ ਤੁਲਣਾ ਵਿੱਚ ਸਾਲ 2020 ਵਿੱਚ ਰਾਸ਼ਟਰੀ ਰਾਜਮਾਰਗਾਂ, ਰਾਜ ਰਾਜਮਾਰਗਾਂ ਅਤੇ ਹੋਰ ਸੜਕਾਂ ਉੱਤੇ ਹੋਣ ਵਾਲੀਆਂ ਦੁਰਘਟਨਾਵਾਂ , ਮੌਤ ਅਤੇ ਜਖ਼ਮੀ ਹੋਣ ਦੀਆਂ ਘਟਨਾਵਾਂ ਵਿੱਚ ਕਮੀ ਦਰਜ ਕੀਤੀ ਗਈ ਹੈ ।
ਸਾਲ 2020 ਵਿੱਚ ਜਿਨ੍ਹਾਂ ਪ੍ਰਮੁੱਖ ਰਾਜਾਂ ਵਿੱਚ ਸੜਕ ਦੁਰਘਟਨਾਵਾਂ ਵਿੱਚ ਜ਼ਿਕਰਯੋਗ ਕਮੀ ਆਈ ਹੈ, ਉਨ੍ਹਾਂ ਰਾਜਾਂ ਵਿੱਚ ਕੇਰਲ , ਤਮਿਲ ਨਾਡੂ , ਉੱਤਰ ਪ੍ਰਦੇਸ਼ , ਮਹਾਰਾਸ਼ਟਰ ਅਤੇ ਕਰਨਾਟਕ ਸ਼ਾਮਲ ਹਨ । ਅਤੇ , ਜਿਨ੍ਹਾਂ ਪ੍ਰਮੁੱਖ ਰਾਜਾਂ ਵਿੱਚ ਸਾਲ 2020 ਵਿੱਚ ਸੜਕ ਦੁਰਘਟਨਾਵਾਂ ਵਿੱਚ ਮਾਰੇ ਜਾਣ ਵਾਲੇ ਲੋਕਾਂ ਦੀ ਸੰਖਿਆ ਵਿੱਚ ਕਮੀ ਆਈ ਹੈ , ਉਨ੍ਹਾਂ ਵਿੱਚ ਤਮਿਲ ਨਾਡੂ , ਗੁਜਰਾਤ , ਉੱਤਰ ਪ੍ਰਦੇਸ਼, ਰਾਜਸਥਾਨ ਅਤੇ ਆਂਧਰਾ ਪ੍ਰਦੇਸ਼ ਆਉਂਦੇ ਹਨ ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਵਾਹਨ ਟ੍ਰੈਕਿੰਗ ਸਿਸਟਮ ਡਿਵਾਈਸ ਦੇ ਲਈ ਡ੍ਰਾਫਟ ਨੋਟੀਫਿਕੇਸ਼ਨ ਜਾਰੀ
ਸੜਕ ਪਰਿਵਹਨ ਅਤੇ ਰਾਜਮਾਰਗ ਮੰਤਰਾਲੇ ਦੀ ਜਾਣਕਾਰੀ ਵਿੱਚ ਇਹ ਲਿਆਂਦਾ ਗਿਆ ਹੈ ਕਿ ਅਜਿਹੇ ਵਾਹਨ ਜੋ ਰਾਸ਼ਟਰੀ ਪਰਮਿਟ ਦੇ ਦਾਇਰੇ ਵਿੱਚ ਨਹੀਂ ਹਨ ਅਤੇ ਵਿਭਿੰਨ ਗੈਸਾਂ ਜਿਵੇਂ ਆਰਗਨ, ਨਾਈਟ੍ਰੋਜਨ, ਆਕਸੀਜਨ ਆਦਿ ਅਤੇ ਖਤਰਨਾਕ ਜਾਂ ਜੋਖਮ ਪ੍ਰਵਰਤੀ ਦੇ ਸਮਾਨ ਦੀ ਢੁਆਈ ਕਰ ਰਹੇ ਹਨ ਉਨ੍ਹਾਂ ਵਿੱਚ ਵਾਹਨ ਟ੍ਰੈਕਿੰਗ ਸਿਸਟਮ ਉਪਕਰਣ ਨਹੀਂ ਲਗੇ ਹਨ।
ਇਸ ਦੇ ਅਨੁਸਾਰ ਵਿੱਚ, ਸੜਕ ਪਰਿਵਹਨ ਅਤੇ ਰਾਜਮਾਰਗ ਮੰਤਰਾਲੇ ਨੇ ਡ੍ਰਾਫਟ ਨੋਟੀਫਿਕੇਸ਼ਨ 15 ਫਰਵਰੀ, 2022 ਦੁਆਰਾ ਇਹ ਪ੍ਰਸਤਾਵ ਕੀਤਾ ਹੈ ਕਿ ਖਤਰਨਾਕ ਜਾਂ ਜੋਖਿਮ ਕੁਦਰਤੀ ਦੇ ਸਮਾਨ ਦੀ ਢੁਆਈ ਕਰਨ ਵਾਲੇ ਹਰੇਕ ਮਾਲਵਾਹਕ ਵਾਹਨ ਨੂੰ ਆਟੋਮੋਟਿਵ ਉਦਯੋਗ ਮਾਨਕ  140 ਦੇ ਅਨੁਸਾਰ ਵਾਹਨ ਟ੍ਰੈਕਿੰਗ ਸਿਸਟਮ ਉਪਕਰਣ ਨਾਲ ਲੈਸ ਕੀਤਾ ਜਾਵੇਗਾ।
ਹਿਤਧਾਰਕਾਂ ਤੋਂ ਤੀਹ ਦਿਨ੍ਹਾਂ ਦੇ ਅੰਦਰ ਟਿੱਪਣੀਆਂ ਅਤੇ ਸੁਝਾਅ ਦੇ ਲਈ ਸੱਦਾ ਦਿੱਤਾ ਗਿਆ ਹੈ।
ਗਜਟ ਅਧਿਸੂਚਨਾ ਦੇ ਲਈ ਲਿੰਕ ‘ਤੇ ਕਲਿੱਕ ਕਰੋ
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਤੀਜੀ ਆਰਕਟਿਕ ਵਿਗਿਆਨ ਮੰਤਰਾਲਾ ਮੀਟਿੰਗ
ਭਾਰਤ ਨੇ ਆਈਸਲੈਂਡ ਅਤੇ ਜਾਪਾਨ ਦੁਆਰਾ ਸਾਂਝੇ ਤੌਰ ਤੇ ਆਯੋਜਿਤ ਆਰਕਟਿਕ ਵਿਗਿਆਨ ਮਨਿਸਟ੍ਰੀਅਲ ਮੀਟਿੰਗ ਵਿੱਚ ਹਿੱਸਾ ਲਿਆ । ਇਹ ਮੀਟਿੰਗ ਜਾਪਾਨ ਨੇ ਆਰਕਟਿਕ ਵਿੱਚ ਸਹਿਯੋਗ ਅਤੇ ਖੋਜ ਬਾਰੇ ਵਿਚਾਰ ਵਟਾਂਦਰਾ ਕਰਨ ਲਈ ਵਰਚੁਅਲੀ ਆਯੋਜਿਤ ਕੀਤੀ ਸੀ । ਰਾਜ ਮੰਤਰੀ  ਸਾਇੰਸ ਤੇ ਤਕਨਾਲੋਜੀ ਅਤੇ ਪ੍ਰਿਥਵੀ ਵਿਗਿਆਨ ਮੰਤਰਾਲਾ ਸ਼੍ਰੀ ਜਿਤੇਂਦਰ ਸਿੰਘ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦੱਸਿਆ ਕਿ ਸਾਬਕਾ ਪ੍ਰਿਥਵੀ ਵਿਗਿਆਨ ਮੰਤਰੀ ਡਾਕਟਰ ਹਰਸ਼ ਵਰਧਨ ਦੀ ਅਗਵਾਈ ਵਿੱਚ ਭਾਰਤੀ ਟੀਮ ਜਿਸ ਵਿੱਚ ਪ੍ਰਿਥਵੀ ਵਿਗਿਆਨ ਮੰਤਰਾਲੇ ਦੇ ਸਕੱਤਰ ਅਤੇ ਵਿਦੇਸ਼ ਮੰਤਰਾਲੇ ਦੇ ਵਿਗਿਆਨੀਆਂ ਅਤੇ ਐੱਨ ਸੀ ਪੀ ਓ ਆਰ ਨੇ ਮੀਟਿੰਗ ਵਿੱਚ ਸ਼ਮੂਲੀਅਤ ਕੀਤੀ ਸੀ ।
ਭਾਰਤ, ਇਸਰੋ, ਨਾਸਾ ਸਾਂਝੇ ਮਿਸ਼ਨ ਵਿੱਚ ਨਾਈਸਰ  ਲਾਂਚ ਕਰਨ ਦੀ ਯੋਜਨਾ ਬਣਾ ਰਿਹਾ ਹੈ ਜਿਸ ਦਾ ਮਕਸਦ ਅਡਵਾਂਸਡ ਰਡਾਰ ਇਮੇਜਿੰਗ ਦੀ ਵਰਤੋਂ ਨਾਲ ਭੂਮੀ ਦੀ ਧਰਾਤਲ ਤੇ ਪਰਿਵਰਤਣਾਂ ਨੂੰ ਨਾਪਣਾ ਹੈ । ਨਾਸਾ — ਇਸਰੋ ਸੰਥੈਟਿਕ ਅਪਰਚਰ ਰਡਾਰ  ਅਜੇ ਲਾਂਚ ਨਹੀਂ ਕੀਤਾ ਗਿਆ ਹੈ । ਨਾਈਸਰ ਨੂੰ 2023 ਦੇ ਸ਼ੁਰੂ ਵਿੱਚ ਲਾਂਚ ਕਰਨ ਦੀ ਤਜਵੀਜ਼ ਹੈ ।
ਐੱਨ ਆਈ ਐੱਸ ਏ ਆਰ ਇੱਕ ਨਾਸਾ ਅਤੇ ਈਸਰੋ ਵਿਚਾਲੇ ਸੰਯੁਕਤ ਪ੍ਰਿਥਵੀ ਅਬਜ਼ਰਵੇਸ਼ਨ ਮਿਸ਼ਨ ਹੈ ਜੋ ਭੂਮੀ ਤੇ ਰਹਿਣ ਵਾਲੇ ਸਾਰੇ ਲੋਕਾਂ ਜਿਹਨਾਂ ਵਿੱਚ ਪੋਲਰ , ਕ੍ਰਾਇਓਸਫੇਅਰ ਅਤੇ ਭਾਰਤ ਪ੍ਰਸ਼ਾਂਤ ਖੇਤਰ ਸ਼ਾਮਲ ਹੈ,ਦੀਆਂ ਵਿਸ਼ਵੀ ਅਬਜ਼ਰਵੇਸ਼ਨਸ ਕਰਦਾ ਹੈ । ਇਹ ਦੋਹਰਾ ਬੈਂਡ  ਰਡਾਰ ਇਮੇਜਿੰਗ ਮਿਸ਼ਨ ਹੈ ਜਿਸ ਕੋਲ ਕ੍ਰਾਈਓਸਫੇਅਰ , ਬਨਸਪਤੀ ਅਤੇ ਭੂਮੀ ਤੇ ਛੋਟੇ ਪਰਿਵਰਤਣਾਂ ਦਾ ਪਤਾ ਲਾਉਣ ਲਈ ਮੁਕੰਮਲ ਪੋਲਾਰੀ ਮੈਟ੍ਰਿਕ ਅਤੇ ਇੰਟਰਫੈਰੋ ਮੈਟ੍ਰਿਕ ਸਮਰੱਥਾ ਹੈ । ਨਾਸਾ ਐੱਲ ਬੈਂਡ ਐੱਸ ਏ ਆਰ ਅਤੇ ਸੰਬੰਧਿਤ ਪ੍ਰਣਾਲੀਆਂ ਵਿਕਸਿਤ ਕਰ ਰਿਹਾ ਹੈ ਅਤੇ ਇਸਰੋ ਐੱਸ ਬੈਂਡ ਐੱਸ ਏ ਆਰ , ਸਪੇਸ ਕ੍ਰਾਫਟ ਬੱਸ , ਲਾਂਚ ਵੇਹੀਕਲ ਅਤੇ ਸੰਬੰਧਿਤ ਲਾਂਚ ਸੇਵਾਵਾਂ ਵਿਕਸਿਤ ਕਰ ਰਿਹਾ ਹੈ । ਮਿਸ਼ਨ ਦੇ ਮੁੱਖ ਵਿਗਿਆਨਕ ਉਦੇਸ਼ ਕ੍ਰਾਇਓਸਫੇਅਰ ਅਤੇ ਭੂਮੀ ਵਿਗਾੜ , ਤੱਟੀ ਪ੍ਰਕਿਰਿਆਵਾਂ ਅਤੇ ਵਾਤਾਵਰਣ ਪ੍ਰਣਾਲੀਆਂ ਭੂਮੀ ਵਿੱਚ ਧਰਤੀ ਤੇ ਜਲਵਾਯੂ ਪਰਿਵਰਤਣ ਦੇ ਅਸਰ ਨੂੰ ਸਮਝਣ ਵਿੱਚ ਸੁਧਾਰ ਲਿਆਉਣਾ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮੁਰਾਦਾਬਾਦ ਸੜਕ ਹਾਦਸੇ ਦੇ ਪੀੜਤਾਂ ਲਈ ਅਨੁਗ੍ਰਹਿ ਰਾਸ਼ੀ  ਪ੍ਰਵਾਨ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਉੱਤਰ ਪ੍ਰਦੇਸ਼ ਦੇ ਮੁਰਾਦਾਬਾਦ ਵਿੱਚ ਹੋਏ ਇੱਕ ਸੜਕ ਹਾਦਸੇ ਵਿੱਚ ਆਪਣੀ ਜਾਨ ਗਵਾਉਣ ਵਾਲੇ ਲੋਕਾਂ ਦੇ ਨਿਕਟ ਸਬੰਧੀਆਂ ਲਈ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ ਵਿੱਚੋਂ ਹਰੇਕ ਲਈ 2 ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਪ੍ਰਵਾਨ ਕੀਤੀ ਹੈ। ਇਸ ਤੋਂ ਇਲਾਵਾ, ਹਾਦਸੇ ਵਿੱਚ ਗੰਭੀਰ ਰੂਪ ਨਾਲ ਜ਼ਖਮੀ ਹੋਏ ਹਰੇਕ ਵਿਅਕਤੀ ਲਈ 50,000 ਰੁਪਏ ਪ੍ਰਵਾਨ ਕੀਤੇ ਗਏ ਹਨ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ, "ਪ੍ਰਧਾਨ ਮੰਤਰੀ @narendramodi ਨੇ ਉੱਤਰ ਪ੍ਰਦੇਸ਼ ਦੇ ਮੁਰਾਦਾਬਾਦ ਵਿੱਚ ਹੋਏ ਇੱਕ ਸੜਕ ਹਾਦਸੇ ਵਿੱਚ ਆਪਣੀ ਜਾਨ ਗਵਾਉਣ ਵਾਲੇ ਲੋਕਾਂ ਦੇ ਨਿਕਟ ਸਬੰਧੀਆਂ ਲਈ ਪ੍ਰਧਾਨ ਮੰਤਰੀ ਰਾਸ਼ਟਰੀ ਰਾਹਤ ਫੰਡ ਵਿੱਚੋਂ ਹਰੇਕ ਲਈ 2 ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਪ੍ਰਵਾਨ ਕੀਤੀ ਹੈ। ਹਾਦਸੇ ਵਿੱਚ ਗੰਭੀਰ ਰੂਪ ਨਾਲ ਜ਼ਖਮੀ ਹੋਏ ਹਰੇਕ ਵਿਅਕਤੀ ਨੂੰ 50,000 ਰੁਪਏ ਦਿੱਤੇ ਜਾਣਗੇ।"
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ 75ਵੇਂ ਸੁਤੰਤਰਤਾ ਦਿਵਸ ਦੀ ਪੂਰਵ–ਸੰਧਿਆ ਦੇ ਅਵਸਰ ’ਤੇ ਰਾਸ਼ਟਰ ਨੂੰ ਸੰਬੋਧਨ ਕਰਨਗੇ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ 75ਵੇਂ ਸੁਤੰਤਰਤਾ ਦਿਵਸ ਦੀ ਪੂਰਵ–ਸੰਧਿਆ ਦੇ ਅਵਸਰ ’ਤੇ ਕੱਲ੍ਹ  ਰਾਸ਼ਟਰ ਨੂੰ ਸੰਬੋਧਨ ਕਰਨਗੇ।
ਇਹ ਸੰਬੋਧਨ ਸ਼ਾਮੀਂ 19:00 ਵਜੇ ਤੋਂ ਆਲ ਇੰਡੀਆ ਰੇਡੀਓ  ਦੇ ਸਮੁੱਚੇ ਰਾਸ਼ਟਰੀ ਨੈੱਟਵਰਕ ’ਤੇ ਅਤੇ ਦੂਰਦਰਸ਼ਨ ਦੇ ਸਾਰੇ ਚੈਨਲਾਂ ’ਤੇ ਪਹਿਲਾਂ ਹਿੰਦੀ ਵਿੱਚ ਅਤੇ ਉਸ ਤੋਂ ਬਾਅਦ ਅੰਗ੍ਰੇਜ਼ੀ ਵਿੱਚ ਪ੍ਰਸਾਰਿਤ ਕੀਤਾ ਜਾਵੇਗਾ। ਦੂਰਦਰਸ਼ਨ ’ਤੇ ਹਿੰਦੀ ਅਤੇ ਅੰਗਰੇਜ਼ੀ ਵਿੱਚ ਇਸ ਸੰਬੋਧਨ ਦੇ ਪ੍ਰਸਾਰਣ ਤੋਂ ਬਾਅਦ ਦੂਰਦਰਸ਼ਨ ਦੇ ਖੇਤਰੀ ਚੈਨਲਾਂ ਦੁਆਰਾ ਖੇਤਰੀ ਭਾਸ਼ਾਵਾਂ ਵਿੱਚ ਇਸ ਦਾ ਪ੍ਰਸਾਰਣ ਕੀਤਾ ਜਾਵੇਗਾ। ਆਲ ਇੰਡੀਆ ਰੇਡੀਓ ਆਪਣੇ ਸਬੰਧਿਤ ਖੇਤਰੀ ਨੈੱਟਵਰਕਾਂ ’ਤੇ ਰਾਤੀਂ 21:30 ਵਜੇ ਖੇਤਰੀ ਭਾਸ਼ਾ ਦੇ ਰੂਪਾਂਤਰਣ ਪ੍ਰਸਾਰਿਤ ਕਰੇਗਾ।
ਰੱਖਿਆ ਮੰਤਰਾਲਾ
ਰੱਖਿਆ ਮੰਤਰੀ ਰੱਖਿਆ ਸਹਿਯੋਗ ਨੂੰ ਹਰ ਅਧਿਕ ਵਧਾਉਣ ਲਈ 26 ਅਗਸਤ, 2022 ਨੂੰ ਨਵੀਂ ਦਿੱਲੀ ਵਿੱਚ ਆਪਣੀ ਤੰਜਾਨੀਆ ਦੇ ਹਮਰੁਤਬਾ ਨਾਲ ਦੁਵੱਲੀ ਗੱਲਬਾਤ ਕਰਨਗੇ
ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ 26 ਅਗਸਤ 2022 ਨੂੰ ਨਵੀਂ ਦਿੱਲੀ ਵਿੱਚ ਤੰਜਾਨੀਆ ਦੀ ਰੱਖਿਆ ਅਤੇ ਰਾਸ਼ਟਰੀ ਸੇਵਾ ਮੰਤਰੀ ਡਾ. ਸਟਰਗੋਮੇਨਾ ਲਾਰੇਸ ਟੈਕਸ ਦੇ ਨਾਲ ਦੁਵੱਲੀ ਗਲੱਬਾਤ ਕਰਨਗੇ। ਦੁਵੱਲੀ ਗੱਲਬਾਤ ਦੇ ਦੌਰਾਨ ਦੋਨਾਂ ਮੰਤਰੀ ਦੋਨਾਂ ਦੇਸ਼ਾਂ ਦਰਮਿਆਨ ਰੱਖਿਆ ਸਹਿਯੋਗ ਦੀ ਸਮੀਖਿਆ ਕਰਨਗੇ ਅਤੇ ਰੱਖਿਆ ਉਦਯੋਗ ਵਿੱਚ ਸਹਿਯੋਗ ਸਹਿਤ ਦੁਵੱਲੇ ਸੰਬੰਧਾ ਨੂੰ ਹੋਰ ਮਜਬੂਤ ਕਰਨ ਦੇ ਨਵੇਂ ਤਰੀਕੇ ਤਲਾਸ਼ਣਗੇ। ਇਸ ਰੱਖਿਆ ਸਹਿਯੋਗ ਨੂੰ ਲੈ ਕੇ ਇਨ੍ਹਾਂ ਗਤੀਵਿਧੀਆਂ ਦੀ ਪ੍ਰਗਤੀ ਲਈ ਵਿਆਪਕ ਅਧਾਰ 2003 ਵਿੱਚ ਦੋਨਾਂ ਦੇਸ਼ਾਂ ਦਰਮਿਆਨ ਹਸਤਾਖਰ ਸਹਿਮਤੀ ਪੱਤਰ ਹੈ।
ਡਾ. ਟੈਕਸ ਭਾਰਤ ਵਿੱਚ ਆਪਣੇ ਪ੍ਰਵਾਸ ਦੇ ਦੌਰਾਨ ਹੈਦਰਾਬਾਦ ਵੀ ਜਾਣਗੇ ਜਿੱਥੇ ਉਹ ਭਾਰਤੀ ਰੱਖਿਆ ਉਦਯੋਗਾਂ ਦੇ ਨਾਲ ਗੱਲਬਾਤ ਕਰਨਗੇ।
ਰੱਖਿਆ ਮੰਤਰਾਲਾ
ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਹਥਿਆਰਬੰਦ ਬਲਾਂ ਦੀਆਂ ਕੋਵਿਡ-19 ਸਬੰਧੀ ਅਤੇ ਅਪ੍ਰੇਸ਼ਨਲ ਤਿਆਰੀਆਂ ਦੀ ਸਮੀਖਿਆ ਕੀਤੀ
ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਅੱਜ ਹਥਿਆਰਬੰਦ ਬਲਾਂ ਦੀਆਂ ਅਪ੍ਰੇਸ਼ਨਲ ਤਿਆਰੀਆਂ ਅਤੇ ਨਾਲ ਹੀ ਕੋਵਿਡ-19 ਨਾਲ ਜੂਝਣ ਦੇ ਕਦਮਾਂ ਦਾ ਜਾਇਜ਼ਾ ਸਾਰੇ ਕਮਾਂਡਰਸ ਇਨ ਚੀਫ ਨਾਲ ਵੀਡੀਓ ਕਾਨਫਰੰਸ ਜ਼ਰੀਏ ਲਿਆ।
ਰੱਖਿਆ ਮੰਤਰੀ ਦੇ ਨਾਲ ਚੀਫ ਆਵ੍ ਡਿਫੈਂਸ ਅਤੇ ਮਿਲਟਰੀ ਮਾਮਲੇ ਵਿਭਾਗ ਦੇ ਸਕੱਤਰ ਜਨਰਲ ਬਿਪਨ ਰਾਵਤ, ਥਲ ਸੈਨਾ ਮੁਖੀ ਜਨਰਲ ਐੱਮਐੱਮ ਨਿਰਵਾਣੇ, ਜਲ ਸੈਨਾ ਮੁਖੀ ਐਡਮਿਰਲ ਕਰਮਬੀਰ ਸਿੰਘ, ਹਵਾਈ ਸੈਨਾ ਮੁਖੀ ਏਅਰ ਚੀਫ ਮਾਰਸ਼ਲ ਆਰ ਕੇ ਐੱਸ ਭਦੌਰੀਆ, ਰੱਖਿਆ ਸਕੱਤਰ ਡਾ. ਅਜੈ ਕੁਮਾਰ ਅਤੇ ਸਕੱਤਰ  ਸ਼੍ਰੀਮਤੀ ਗਾਰਗੀ ਕੌਲ ਨੇ ਇਸ ਕਾਨਫਰੰਸ ਵਿੱਚ ਹਿੱਸਾ ਲਿਆ।
ਰੱਖਿਆ ਮੰਤਰੀ ਨੇ ਆਪਣੇ ਸੰਬੋਧਨ ਵਿੱਚ ਕੋਵਿ਼ਡ-19 ਨਾਲ ਨਜਿੱਠਣ ਦੇ ਤਿਆਰੀ ਕਦਮਾਂ ਤੋਂ ਇਲਾਵਾ ਹਥਿਆਰਬੰਦ ਬਲਾਂ ਦੁਆਰਾ ਸਥਾਨਕ ਸਿਵਲ ਪ੍ਰਸ਼ਾਸਨ ਨੂੰ ਦਿੱਤੀ ਜਾ ਰਹੀ ਸਹਾਇਤਾ ਦੀ ਪ੍ਰਸ਼ੰਸਾ ਕੀਤੀ।
ਸ਼੍ਰੀ ਰਾਜਨਾਥ ਸਿੰਘ ਨੇ ਬਲਾਂ ਤੋਂ ਉਮੀਦ ਪ੍ਰਗਟਾਈ ਕਿ ਉਹ ਕੋਵਿਡ-19 ਨਾਲ ਨਜਿੱਠਣ ਦੀਆਂ ਆਪਣੀਆਂ ਅਪ੍ਰੇਸ਼ਨਲ ਤਿਆਰੀਆਂ ਯਕੀਨੀ ਬਣਾਉਣਗੇ ਅਤੇ ਵਿਰੋਧੀਆਂ ਨੂੰ ਮੌਜੂਦਾ ਸਥਿਤੀ ਦਾ ਫਾਇਦਾ ਨਹੀਂ ਉਠਾਉਣ ਦਿੱਤਾ ਜਾਣਾ ਚਾਹੀਦਾ।
ਉਨ੍ਹਾਂ ਬਲਾਂ ਨੂੰ ਹਿਦਾਇਤ ਕੀਤੀ ਕਿ ਵਿੱਤੀ ਸੰਸਾਧਨਾਂ ਨੂੰ ਵਰਤਣ ਲਈ ਕਾਰਵਾਈ ਸ਼ੁਰੂ ਕਰਨ ਅਤੇ ਕੋਵਿਡ-19 ਕਾਰਨ ਜੋ ਆਰਥਿਕ ਬੋਝ ਪੈ ਰਿਹਾ ਹੈ ਉਸ ਵਿੱਚ ਫਿਜ਼ੂਲ ਖਰਚ ਨਾ ਹੋਣ ਦੇਣ।
ਹਥਿਆਰਬੰਦ ਬਲਾਂ ਦੀ ਇਕਜੁੱਟਤਾ ਉੱਤੇ ਜ਼ੋਰ ਦਿੰਦੇ ਹੋਏ ਰੱਖਿਆ ਮੰਤਰੀ ਨੇ ਕਮਾਂਡਰਸ ਇਨ ਚੀਫ ਨੂੰ ਕਿਹਾ ਕਿ ਉਹ ਪ੍ਰਾਥਮਿਕਤਾਵਾਂ ਵਾਲੇ ਉਨ੍ਹਾਂ ਕਾਰਜਾਂ ਦੀ ਪਛਾਣ ਕਰਨ ਜੋ ਕਿ ਤੇਜ਼ੀ ਨਾਲ ਪੂਰੇ ਕੀਤੇ ਜਾ ਸਕਦੇ ਹਨ। ਉਨ੍ਹਾਂ ਕਿਹਾ ਕਿ ਲੌਕਡਾਊਨ ਖਤਮ ਹੋਣ ਤੋਂ ਬਾਅਦ ਅਰਥਵਿਵਸਥਾ ਦੀ ਬਹਾਲੀ ਵਿੱਚ ਸਹਾਇਤਾ ਕੀਤੀ ਜਾਣੀ ਚਾਹੀਦੀ ਹੈ।
ਕਾਨਫਰੰਸ ਦੌਰਾਨ ਕਮਾਂਡਰਸ ਇਨ ਚੀਫ ਨੇ ਰੱਖਿਆ ਮੰਤਰੀ ਨੂੰ ਉਨ੍ਹਾਂ ਵੱਖ-ਵੱਖ ਕਦਮਾਂ ਬਾਰੇ ਜਾਣਕਾਰੀ ਦਿੱਤੀ ਜਿਨ੍ਹਾਂ ਨਾਲ ਬਲਾਂ ਵਿੱਚ ਵਾਇਰਸ ਇਨਫੈਕਸ਼ਨ ਨੂੰ ਫੈਲਣ ਤੋਂ ਰੋਕਿਆ ਜਾ ਸਕਦਾ ਹੈ ਅਤੇ ਨਾਲ ਹੀ ਸਥਾਨਕ ਸਿਵਲ ਪ੍ਰਸ਼ਾਸਨ ਨੂੰ ਸਹਾਇਤਾ ਦਿੱਤੀ ਜਾ ਸਕਦੀ ਹੈ। ਇਨ੍ਹਾਂ ਕਦਮਾਂ ਵਿੱਚ ਕੋਵਿਡ-19 ਬਾਰੇ ਸਟੈਂਡਰਡ ਅਪ੍ਰੇਟਿੰਗ ਪ੍ਰੋਸੀਜ਼ਰ ਦਾ ਮੁੱਦਾ, ਪ੍ਰੋਟੋਕੋਲਸ ਅਤੇ ਡਰਿੱਲਾਂ ਵਿੱਚ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਅਤੇ ਹੋਰ ਏਜੰਸੀਆਂ ਦੁਆਰਾ ਜਾਰੀ ਅਡਵਾਈਜ਼ਰੀਆਂ  ਅਨੁਸਾਰ ਢੁਕਵੀਆਂ ਸੋਧਾਂ ਕਰਨਾ ਅਤੇ ਸਾਬਕਾ ਫੌਜੀਆਂ ਅਤੇ ਉਨ੍ਹਾਂ ਦੇ ਪਰਿਵਾਰਾਂ, ਜੋ ਕਿ ਸਬੰਧਿਤ ਕਮਾਂਡ ਏਰੀਆ ਵਿੱਚ ਰਹਿ ਰਹੇ ਹਨ, ਦੀ ਦੇਖਭਾਲ਼ ਕਰਨਾ ਸ਼ਾਮਲ ਹੈ।
ਕਮਾਂਡਰਾਂ ਨੇ ਰੱਖਿਆ ਮੰਤਰਾਲਾ ਦੁਆਰਾ ਐੱਮਰਜੈਂਸੀ ਵਿੱਤੀ ਸ਼ਕਤੀਆਂ ਦੇ ਹਾਲੀਆ ਵਿਕੇਂਦ੍ਰੀਕਰਨ ਦੀ ਪ੍ਰਸ਼ੰਸਾ ਕੀਤੀ ਜਿਸ ਨਾਲ ਜ਼ਰੂਰੀ ਮੈਡੀਕਲ ਸਪਲਾਈਜ਼ ਸਮੇਂ ਸਿਰ ਹਾਸਲ ਕਰਨ, ਹਸਪਤਾਲਾਂ ਦੇ ਸਿਹਤ ਢਾਂਚੇ ਵਿੱਚ ਤੇਜ਼ੀ ਲਿਆਉਣ ਵਿੱਚ ਮਦਦ ਮਿਲੇਗੀ।
ਹਥਿਆਰਬੰਦ ਬਲਾਂ ਨੇ ਸਮੁੱਚੇ ਢੰਗ ਨਾਲ ਕੋਵਿਡ-19 ਨਾਲ ਨਜਿੱਠਣ ਲਈ ਦਿੱਤੀ ਜਾ ਰਹੀ ਸਹਾਇਤਾ ਦੀ ਜ਼ਿੰਮੇਵਾਰੀ ਆਪਣੇ ਉੱਤੇ ਲਈ ਹੈ। ਇਸ ਦੇ ਲਈ ਵਾਧੂ ਮਾਨਵ ਸ਼ਕਤੀ ਹਾਸਲ ਹੋਵੇਗੀ ਅਤੇ ਉਨ੍ਹਾਂ ਨੂੰ ਮਹਾਮਾਰੀ ਨਾਲ ਨਜਿੱਠਣ ਦੀ ਮੁਢਲੀ ਟ੍ਰੇਨਿੰਗ ਪ੍ਰਦਾਨ ਕੀਤੀ ਜਾਵੇਗੀ।
ਕਮਾਂਡਰਾਂ ਨੇ ਦੱਸਿਆ ਕਿ ਬਲਾਂ ਨੂੰ ਆਪਣੇ ਲਈ ਅਤੇ ਸਿਵਲ ਪ੍ਰਸ਼ਾਸਨ ਲਈ ਸਥਾਪਿਤ ਕੀਤੀਆਂ ਆਈਸੋਲੇਸ਼ਨ ਅਤੇ ਕੁਆਰੰਟੀਨ ਸੁਵਿਧਾਵਾਂ ਬਾਰੇ ਜਾਣਕਾਰੀ ਦਿੱਤੀ ਗਈ। ਉਨ੍ਹਾਂ ਕਿਹਾ ਕਿ ਉਹ ਜ਼ਰੂਰੀ ਸੇਵਾਵਾਂ ਸਥਾਨਕ ਪੱਧਰ ਉੱਤੇ ਮੁਹੱਈਆ ਕਰਵਾਉਣ ਲਈ ਤਿਆਰ ਹਨ ਬਸ਼ਰਤੇ ਕਿ ਉਨ੍ਹਾਂ ਨੂੰ ਸਿਵਲ ਪ੍ਰਸ਼ਾਸਨ ਦੁਆਰਾ ਇਸ ਲਈ ਬੇਨਤੀ ਕੀਤੀ ਜਾਵੇ।
ਹੇਠ ਲਿਖੀਆਂ ਕਮਾਂਡਾਂ ਦੇ ਅਫਸਰਾਂ ਨੇ ਇਸ ਵੀਡੀਓ ਕਾਨਫਰੰਸ ਵਿੱਚ ਹਿੱਸਾ ਲਿਆ - ਉੱਤਰੀ ਕਮਾਂਡ ਊਧਮਪੁਰ, ਪੂਰਬੀ ਕਮਾਂਡ ਕੋਲਕਾਤਾ, ਦੱਖਣੀ ਨੇਵਲ ਕਮਾਂਡ ਕੋਚੀ, ਪੱਛਮੀ ਨੇਵਲ ਕਮਾਂਡ ਮੁੰਬਈ, ਦੱਖਣੀ ਕਮਾਂਡ ਪੁਣੇ, ਦੱਖਣ-ਪੱਛਮੀ ਕਮਾਂਡ ਜੈਪੁਰ, ਪੱਛਮੀ ਏਅਰ ਕਮਾਂਡ ਦਿੱਲੀ, ਪੂਰਬੀ ਨੇਵਲ ਕਮਾਂਡ ਵਿਸ਼ਾਖਾਪਟਨਮ, ਕੇਂਦਰੀ ਏਅਰ ਕਮਾਂਡ ਇਲਾਹਾਬਾਦ, ਦੱਖਣ-ਪੱਛਮੀ ਏਅਰ ਕਮਾਂਡ ਗਾਂਧੀਨਗਰ, ਦੱਖਣੀ ਏਅਰ ਕਮਾਂਡ ਤ੍ਰਿਵੈਂਦਰਮ, ਕੇਂਦਰੀ ਕਮਾਂਡ ਲਖਨਊ ਅਤੇ ਅੰਡੇਮਾਨ ਅਤੇ ਨਿਕੋਬਾਰ ਕਮਾਂਡ ਪੋਰਟ ਬਲੇਅਰ।
ਨੀਤੀ ਆਯੋਗ
ਭਾਰਤ-ਅਮਰੀਕਾ ਰਣਨੀਤਕ ਊਰਜਾ ਭਾਈਵਾਲੀ: ਸਥਿਰ ਵਿਕਾਸ ਸਤੰਭ ਭਾਰਤ ਊਰਜਾ ਮਾਡਲਿੰਗ ਫੋਰਮ 2 ਜੁਲਾਈ, 2020 ਨੂੰ ਲਾਂਚ
ਸਥਿਰ ਵਿਕਾਸ ਸਤੰਭ ਭਾਰਤ ਦਾ ਇੱਕ ਮਹੱਤਵਪੂਰਨ ਸਤੰਭ ਹੈ-ਅਮਰੀਕੀ ਰਣਨੀਤੀ ਊਰਜਾ ਭਾਈਵਾਲੀ ਦੀ ਸਹਿ ਪ੍ਰਧਾਨਗੀ ਨੀਤੀ ਆਯੋਗ ਅਤੇ ਯੂਐੱਸਏਆਈਡੀ ਵੱਲੋਂ ਕੀਤੀ ਗਈ। ਐੱਸਜੀ ਸਤੰਭ ਤਿੰਨ ਪ੍ਰਮੁੱਖ ਗਤੀਵਿਧੀਆਂ ਦੇ ਰੂਪ ਵਿੱਚ ਘੱਟ ਕਾਰਬਨ ਟੈਕਨੋਲੋਜੀਆਂ ’ਤੇ ਊਰਜਾ ਡੇਟਾ ਪ੍ਰਬੰਧਨ, ਊਰਜਾ ਮਾਡਲਿੰਗ ਅਤੇ ਸਹਿਯੋਗ ’ਤੇ ਜ਼ੋਰ ਦਿੰਦਾ ਹੈ।
2 ਜੁਲਾਈ, 2020 ਨੂੰ ਸਥਿਰ ਵਿਕਾਸ ਸਤੰਭ ਦੀ ਸੰਯੁਕਤ ਕਾਰਜ ਸਮੂਹ ਦੀ ਮੀਟਿੰਗ ਵਿੱਚ ਭਾਰਤ ਊਰਜਾ ਮਾਡਲਿੰਗ ਫੋਰਮ ਦੀ ਸ਼ੁਰੂਆਤ ਕੀਤੀ ਗਈ। ਦੁਨੀਆ ਦੇ ਵਿਭਿੰਨ ਹਿੱਸਿਆਂ ਵਿੱਚ ਊਰਜਾ ਮਾਡਲਿੰਗ ਫੋਰਮ ਮੌਜੂਦ ਹਨ।
ਸੰਯੁਕਤ ਰਾਜ ਅਮਰੀਕਾ ਵਿੱਚ ਐਨਰਜ਼ੀ ਮਾਡਲਿੰਗ ਫੋਰਮ  ਦੀ ਸਥਾਪਨਾ 1976 ਵਿੱਚ ਸਟੈਨਫੋਰਡ ਯੂਨੀਵਰਸਿਟੀ ਵਿੱਚ ਸਰਕਾਰ, ਉਦਯੋਗ, ਯੂਨੀਵਰਸਿਟੀਆਂ ਅਤੇ ਹੋਰ ਖੋਜ ਸੰਗਠਨਾਂ ਦੇ ਪ੍ਰਮੁੱਖ ਮਾਡਲਿੰਗ ਮਾਹਿਰਾਂ ਅਤੇ ਫੈਸਲਾ ਕਰਤਿਆਂ ਨੂੰ ਜੋੜਨ ਲਈ ਕੀਤੀ ਗਈ ਸੀ। ਫੋਰਮ ਊਰਜਾ ਅਤੇ ਵਾਤਾਵਰਣ ਦੇ ਚਾਰੋ ਪਾਸੇ ਮੌਜੂਦ ਸਮਕਾਲੀ ਮੁੱਦਿਆਂ ’ਤੇ ਚਰਚਾ ਕਰਨ ਲਈ ਇੱਕ ਨਿਰਪੱਖ ਮੰਚ ਪ੍ਰਦਾਨ ਕਰਦਾ ਹੈ।
ਭਾਰਤ ਵਿੱਚ ਮਾਡਲਿੰਗ ਫੋਰਮ ਹੋਣ ਦੀ ਕੋਈ ਰਸਮੀ ਅਤੇ ਵਿਵਸਥਿਤ ਪ੍ਰਕਿਰਿਆ ਨਹੀਂ ਸੀ, ਫਿਰ ਵੀ ਟੀਈਆਰਆਈ, ਆਈਆਰਏਡੀਈ, ਸੀਐੱਸਟੀਈਪੀ, ਐੱਨਸੀਏਈਆਰ ਆਦਿ  ਜਿਹੇ ਵਿਭਿੰਨ ਥਿੰਕ ਟੈਂਕ/ਖੋਜ ਸੰਗਠਨ ਲਗਾਤਾਰ ਸਥਿਤੀਆਂ ਦਾ ਵਿਕਾਸ ਕਰਦੇ ਰਹੇ ਅਤੇ ਵਾਤਾਵਰਣ ਅਤੇ ਜੰਗਲਾਤ ਮੰਤਰਾਲਾ  ਅਤੇ ਸੀਸੀ ਅਤੇ ਹੋਰ ਸਬੰਧਿਤ ਮੰਤਰਾਲਿਆਂ ਸਮੇਤ ਲਾਜ਼ਮੀ ਇਨਪੁਟਸ ਪ੍ਰਦਾਨ ਕਰਨ ਲਈ ਮਾਡਲਿੰਗ ਅਧਿਐਨ ਅਤੇ ਵਿਸ਼ਲੇਸ਼ਣ ਰਾਹੀਂ ਯੋਗਦਾਨ ਕਰ ਰਹੇ ਹਨ ਜਿਨ੍ਹਾਂ ਵਿੱਚ ਨੀਤੀ ਆਯੋਗ ਵੀ ਸ਼ਾਮਲ ਹੈ।
ਭਾਰਤ ਊਰਜਾ ਮਾਡਲਿੰਗ ਫੋਰਮ ਇਸ ਯਤਨ ਨੂੰ ਗਤੀ ਦੇਵੇਗਾ ਅਤੇ ਇਸ ਦਾ ਟੀਚਾ ਹੋਵੇਗਾ:
• ਮਹੱਤਵਪੂਰਨ ਊਰਜਾ ਅਤੇ ਵਾਤਾਵਰਣ ਨਾਲ ਸਬੰਧਿਤ ਮੁੱਦਿਆਂ ਦੀ ਜਾਂਚ ਕਰਨ ਲਈ ਇੱਕ ਮੰਚ ਪ੍ਰਦਾਨ ਕਰਨਾ।
• ਫੈਸਲਾ ਲੈਣ ਦੀ ਪ੍ਰਕਿਰਿਆ ਸਬੰਧੀ ਭਾਰਤ ਸਰਕਾਰ ਨੂੰ ਸੂਚਿਤ ਕਰਨਾ,
• ਮਾਡਲਿੰਗ ਟੀਮਾਂ, ਸਰਕਾਰ ਅਤੇ ਗਿਆਨ ਭਾਈਵਾਲਾਂ, ਫੰਡ ਦੇਣ ਵਾਲਿਆਂ ਵਿਚਕਾਰ ਸਹਿਯੋਗ ਵਿੱਚ ਸੁਧਾਰ,
• ਵਿਚਾਰਾਂ ਦੇ ਆਦਾਨ-ਪ੍ਰਦਾਨ ਨੂੰ ਸੁਚਾਰੂ ਬਣਾਉਣਾ, ਉੱਚ ਗੁਣਵੱਤਾ ਵਾਲੇ ਅਧਿਐਨ ਦਾ ਉਤਪਾਦਨ ਯਕੀਨੀ ਬਣਾਉਣਾ।
• ਵਿਭਿੰਨ ਪੱਧਰਾਂ ’ਤੇ ਵਿਭਿੰਨ ਖੇਤਰਾਂ ਵਿੱਚ ਗਿਆਨ ਪਾੜੇ ਦੀ ਪਹਿਚਾਣ ਕਰਨੀ,
• ਭਾਰਤੀ ਸੰਸਥਾਨਾਂ ਦੀ ਸਮਰੱਥਾ ਦਾ ਨਿਰਮਾਣ।
ਨੀਤੀ ਆਯੋਗ ਸ਼ੁਰੂ ਵਿੱਚ ਫੋਰਮ ਦੀਆਂ ਗਤੀਵਿਧੀਆਂ ਦਾ ਤਾਲਮੇਲ ਕਰੇਗਾ ਅਤੇ ਇਸ ਦੀ ਸੰਰਚਨਾ ਨੂੰ ਅੰਤਿਮ ਰੂਪ ਦੇਵੇਗਾ। ਫੋਰਮ ਵਿੱਚ ਗਿਆਨ ਭਾਈਵਾਲ, ਡੇਟਾ ਏਜੰਸੀਆਂ ਅਤੇ ਸਬੰਧਿਤ ਸਰਕਾਰੀ ਮੰਤਰਾਲੇ ਸ਼ਾਮਲ ਹੋਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਾਧਵਪੁਰ ਮੇਲੇ ਨੂੰ ਭਾਰਤ ਦੀ ਸੱਭਿਆਚਾਰਕ ਵਿਵਿਧਤਾ ਅਤੇ ਜੀਵੰਤਤਾ ਦਾ ਅਨੂਠਾ ਉਤਸਵ ਦੱਸਿਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ‘ਮਨ ਕੀ ਬਾਤ’ ਪ੍ਰੋਗਰਾਮ ਤੋਂ ਇੱਕ ਕਲਿੱਪ ਸਾਂਝਾ ਕੀਤਾ ਹੈ, ਜਿਸ ਵਿੱਚ ਉਨ੍ਹਾਂ ਨੇ ਮਾਧਵਪੁਰ ਮੇਲੇ ਨੂੰ ਭਾਰਤ ਦੀ ਸੱਭਿਆਚਾਰਕ ਵਿਵਿਧਤਾ ਅਤੇ ਜੀਵੰਤਤਾ ਦੇ ਅਨੂਠੇ ਉਤਸਵ ਦੇ ਰੂਪ ‘ਚ ਵਿਸਤਾਰ ਨਾਲ ਦੱਸਿਆ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਮਾਧਵਪੁਰ ਮੇਲੇ ਦੀ ਸ਼ੁਰੂਆਤ ਦੇ ਨਾਲ, ਭਾਰਤ ਦੀ ਸੱਭਿਆਚਾਰਕ ਵਿਵਿਧਤਾ ਅਤੇ ਜੀਵੰਤਤਾ ਦੇ ਇਸ ਅਨੂਠੇ ਉਤਸਵ ਬਾਰੇ ਪਿਛਲੇ ਮਹੀਨੇ ਮਨ ਕੀ ਬਾਤ  ਦੇ ਦੌਰਾਨ ਮੈਂ ਜੋ ਕਿਹਾ ਸੀ, ਉਹ ਸਾਂਝਾ ਕਰ ਰਿਹਾ ਹਾਂ।”
ਪ੍ਰਧਾਨ ਮੰਤਰੀ ਨੇ ਮੇਲੇ ਦੇ ਥੀਮ ਅਤੇ ਆਨੰਦਪੂਰਨ ਭਾਵਨਾ ਬਾਰੇ ਗੁਜਰਾਤ ਟੂਰਿਜ਼ਮ ਦਾ ਇੱਕ ਟਵੀਟ ਵੀ ਸਾਂਝਾ ਕੀਤਾ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ‘ਵਿਕਲਪਿਕ ਈਂਧਣ’ ਦੇ ਇਸਤੇਮਾਲ ‘ਤੇ ਜ਼ੋਰ ਦਿੱਤਾ
ਭਾਰਤੀ ਚੀਨੀ ਮਿੱਲ ਸੰਘ  ਨੇ ਵਿਕਲਪਿਕ ਈਂਧਣ ‘ਤੇ ਸੰਮੇਲਨ ਆਯੋਜਿਤ ਕੀਤਾ
ਕੇਂਦਰੀ ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਵਿਕਲਪਿਕ ਈਂਧਣ ਨੂੰ ਅਪਣਾਉਣ ‘ਤੇ ਜ਼ੋਰ ਦਿੱਤਾ ਹੈ ਜੋ ਆਯਾਤ ਦਾ ਵਿਕਲਪ, ਕਿਫਾਇਤੀ, ਪ੍ਰਦੂਸ਼ਣ ਮੁਕਤ ਅਤੇ ਸਵਦੇਸ਼ੀ ਹੋਵੇਗਾ ਅਤੇ ਈਂਧਣ ਦੇ ਰੂਪ ਵਿੱਚ ਪੈਟਰੋਲ ਜਾਂ ਡੀਜਲ ਦੇ ਉਪਯੋਗ ਨੂੰ ਪ੍ਰੋਤਸਾਹਿਤ ਕਰੇਗਾ। ‘ਭਾਰਤੀ ਚੀਨੀ ਮਿੱਲ ਸੰਘ ’ ਦੁਆਰਾ ‘ਵਿਕਲਪਿਕ ਈਂਧਣ-ਅੱਗੇ ਦੀ ਰਾਹ’ ਵਿਸ਼ੇ ‘ਤੇ ਆਯੋਜਿਤ ਸੰਮੇਲਨ ਨੂੰ ਸੰਬੋਧਿਤ ਕਰਦੇ ਹੋਏ ਉਨ੍ਹਾਂ ਨੇ ਕਿਹਾ ਕਿ ਵਿਕਲਪਿਕ ਈਂਧਣ ਦੇ ਰੂਪ ਵਿੱਚ ਬਾਇਓ- ਈਥੇਨੋਲ ਦਾ ਸਭ ਤੋਂ ਬਹੁਤ ਲਾਭ ਇਹ ਹੈ ਕਿ ਇਹ ਬਹੁਤ ਘੱਟ ਗ੍ਰੀਨਹਾਊਸ ਗੈਸ ਨਿਕਾਸੀ ਦੇ ਨਾਲ ਇੱਕ ਸਵੱਛ ਈਂਧਣ ਹੈ। ਉਨ੍ਹਾਂ ਨੇ ਕਿਹਾ ਕਿ ਜੋ ਅਤਿਰਿਕਤ ਆਮਦਨ ਉਤਪੰਨ ਹੁੰਦੀ ਹੈ ਉਹ ਸਿੱਧੇ ਕਿਸਾਨਾਂ ਨੂੰ ਦਿੱਤੀ ਜਾਂਦੀ ਹੈ, ਜੋ ਗ੍ਰਾਮੀਣ ਅਤੇ ਪਿਛੜੀ ਅਰਥਵਿਵਸਥਾ ਨੂੰ ਸਸ਼ਕਤ ਬਣਾਉਂਦੀ ਹੈ ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਈਥੇਨੌਲ ਉਤਪਾਦਨ ਸਮਰੱਥਾ ਅਤੇ ਈਂਧਣ ਦੇ ਰੂਪ ਵਿੱਚ ਇਸ ਦੀ ਉਪਯੋਗਿਤਾ ਨੂੰ ਦੇਖਦੇ ਹੋਏ , ਸਰਕਾਰ ਨੇ ਈ-20 ਈਂਧਣ ਪ੍ਰੋਗਰਾਮ ਨੂੰ ਫਿਰ ਤੋਂ ਡਿਜਾਇਨ ਅਤੇ ਲਾਂਚ ਕੀਤਾ ਹੈ, ਜੋ ਭਾਰਤ ਵਿੱਚ 2025 ਤੱਕ ਪੈਟਰੋਲ ਦੇ ਨਾਲ 20 ਪ੍ਰਤੀਸ਼ਤ ਮਿਸ਼ਰਣ ਵਿੱਚ ਬਾਇਓ - ਈਥੇਨੌਲ ਦਾ ਉਪਯੋਗ ਸੁਨਿਸ਼ਚਿਤ ਕਰੇਗਾ। ਉਨ੍ਹਾਂ ਨੇ ਕਿਹਾ ਕਿ ਸਰਕਾਰ ਨੇ ਇਹ ਵੀ ਗਿਣਤੀ ਕੀਤੀ ਹੈ ਕਿ 20 ਫ਼ੀਸਦੀ ਈਥੇਨੌਲ ਮਿਸ਼ਰਣ ਪ੍ਰਾਪਤ ਕਰਨ ਦੇ ਲਈ , ਦੇਸ਼ ਨੂੰ 2025 ਤੱਕ ਲਗਭਗ 10 ਅਰਬ ਲਿਟਰ ਈਥੇਨੌਲ ਦੀ ਲੋੜ ਹੋਵੇਗੀ । ਉਨ੍ਹਾਂ ਨੇ ਕਿਹਾ ਕਿ ਵਰਤਮਾਨ ਵਿੱਚ, ਚੀਨੀ ਉਦਯੋਗ ਦੇਸ਼ ਵਿੱਚ ਮਿਸ਼ਰਤ ਈਂਧਣ ਦੇ ਰੂਪ ਵਿੱਚ ਈਥੇਨੌਲ ਦੀ ਮੰਗ ਵਿੱਚ 90 ਫ਼ੀਸਦੀ ਦਾ ਯੋਗਦਾਨ ਦਿੰਦਾ ਹੈ ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਉਹ ਉਪਲੱਬਧ ਸੰਸਾਧਨਾਂ ਦੇ ਨਾਲ ਈਥੇਨੌਲ ਉਤਪਾਦਨ ਵਧਾਉਣ ਦੇ ਤਰੀਕੇ ਲੱਭਣ ਲਈ ਜਾਂਚ ਕਰਦੇ ਰਹਿੰਦੇ ਹੈ ਅਤੇ ਅਜਿਹਾ ਹੀ ਇੱਕ ਪ੍ਰਸਤਾਵ ਬੀ-ਹੈਵੀ  ਸ਼ੀਰੇ ਵਿੱਚ 15 ਫ਼ੀਸਦੀ ਤੋਂ 20 ਫ਼ੀਸਦੀ ਚੀਨੀ ਮਿਲਾਉਣ ਦਾ ਹੈ । ਉਨ੍ਹਾਂ ਨੇ ਕਿਹਾ ਕਿ ਇਸ ਨਾਲ ਕਈ ਲਾਭ ਹੋਣਗੇ ਕਿਉਂਕਿ ਇਹ ਲਗਭਗ 45 ਤੋਂ 60 ਲੱਖ ਮੀਟ੍ਰਿਕ ਟਨ ਚੀਨੀ ਦੇ ਅਤਿਰਿਕਤ ਭੰਡਾਰ ਦਾ ਉਪਯੋਗ ਕਰੇਗਾ ਅਤੇ ਕੱਚੇ ਮਾਲ ਦੀ ਬਿਹਤਰ ਗੁਣਵੱਤਾ ਦੇ ਕਾਰਨ ਈਥੇਨੌਲ ਦੇ ਉਤਪਾਦਨ ਵਿੱਚ 30 ਫ਼ੀਸਦੀ ਤੱਕ ਸੁਧਾਰ ਕਰੇਗਾ।
ਇਸੇ ਤਰ੍ਹਾਂ, ਮੰਤਰੀ ਨੇ ਕਿਹਾ ਕਿ ਚੀਨੀ ਤੋਂ ਸੀ-ਹੈਵੀ ਸ਼ੀਰੇ ਦੇ ਉਤਪਾਦਨ ਨੂੰ ਪ੍ਰੋਤਸਾਹਿਤ ਕੀਤਾ ਜਾ ਸਕਦਾ ਹੈ ਜੋ ਬੀ-ਹੈਵੀ ਸ਼ੀਰੇ ਦੇ ਉਤਪਾਦਨ ਨੂੰ ਮਾਨਕੀਕ੍ਰਿਤ ਕਰੇਗਾ ਅਤੇ ਸਥਾਈ ਰੂਪ ਨਾਲ ਚੀਨੀ ਦੇ ਉਤਪਾਦਨ ਵਿੱਚ 1.5 ਫ਼ੀਸਦੀ ਪ੍ਰਤੀ ਮੀਟ੍ਰਿਕ ਟਨ ਗੰਨੇ ਦੀ ਖਪਤ ਨੂੰ ਘੱਟ ਕਰੇਗਾ।
ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਇਨ੍ਹਾਂ ਸਾਰੇ ਕਦਮਾਂ ਨਾਲ ਈਥੇਨੌਲ ਦਾ ਉਤਪਾਦਨ ਵਧੇਗਾ ਅਤੇ ਇੱਕ ਅਜਿਹਾ ਪਰਿਦ੍ਰਿਸ਼ ਬਣ ਸਕਦਾ ਹੈ ਜਿੱਥੇ ਇੱਕ ਰਾਜ ਵਿੱਚ ਅਤਿਰਿਕਤ ਉਪਲੱਬਧ ਈਥੇਨੌਲ ਨੂੰ ਉੱਤਰ ਪਰੂਬੀ ਅਤੇ ਜੰਮੂ - ਕਸ਼ਮੀਰ ਅਤੇ ਲੱਦਾਖ ਵਰਗੇ ਈਥੇਨੌਲ ਦੀ ਕਮੀ ਵਾਲੇ ਰਾਜਾਂ ਵਿੱਚ ਭੇਜਿਆ ਜਾ ਸਕਦਾ ਹੈ । ਉਨ੍ਹਾਂ ਨੇ ਕਿਹਾ ਕਿ ਬਾਇਓ - ਈਥੇਨੌਲ ਉੱਡਨ ਉਦੇਸ਼ ਲਈ ਇੱਕ ਸਥਾਈ ਈਂਧਣ ਵੀ ਹੋ ਸਕਦਾ ਹੈ । ਕਿਉਂਕਿ ਇਹ ਗ੍ਰੀਨਹਾਊਸ ਗੈਸ ਨਿਕਾਸੀ ਵਿੱਚ 80 ਫ਼ੀਸਦੀ ਦੀ ਕਮੀ ਲਿਆ ਸਕਦਾ ਹੈ ਅਤੇ ਬਿਨਾ ਕਿਸੇ ਸੰਸ਼ੋਧਨ ਦੇ ਇਸੇ ਪਰੰਪਰਿਕ ਜਹਾਜ਼ ਈਂਧਣ ਦੇ ਨਾਲ 50 ਫ਼ੀਸਦੀ ਤੱਕ ਮਿਸ਼ਰਤ ਕੀਤਾ ਜਾ ਸਕਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤੀ ਵਾਯੂ ਸੈਨਾ ਦੁਆਰਾ ਇਸ ਦਾ ਟੈਸਟ ਅਤੇ ਅਨੁਮੋਦਨ ਪਹਿਲਾਂ ਹੀ ਕੀਤਾ ਜਾ ਚੁੱਕਿਆ ਹੈ। ਉਨ੍ਹਾਂ ਨੇ ਕਿਹਾ ਕਿ 100 ਫ਼ੀਸਦੀ ਬਾਇਓ-ਈਥੇਨੌਲ ‘ਤੇ ਅਧਾਰਿਤ ਫਲੇਕਸ-ਈਂਧਣ ਵਾਹਨਾਂ ਦੇ ਪ੍ਰਯੋਗ ਨਾਲ ਈਥੇਨੌਲ ਦੀ ਮੰਗ ਤੁਰੰਤ ਚਾਰ ਤੋਂ ਪੰਜ ਗੁਣਾ ਵੱਧ ਜਾਵੇਗੀ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 200 ਵਰ੍ਹੇ ਪੁਰਾਣੇ ਵਿਰਾਸਤੀ ਖੂਹ ਦੇ ਨਵੀਨੀਕਰਨ ਲਈ ਜ਼ੋਨਲ ਰੇਲਵੇ ਟ੍ਰੇਨਿੰਗ ਇੰਸਟੀਟਿਊਟ, ਸਿਕੰਦਰਾਬਾਦ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਜ਼ੋਨਲ ਰੇਲਵੇ ਟ੍ਰੇਨਿੰਗ ਇੰਸਟੀਟਿਊਟ, ਸਿੰਕਦਰਾਬਾਦ ਦੇ ਪਰਿਸਰ ਵਿੱਚ 200 ਵਰ੍ਹੇ ਪੁਰਾਣੇ ਵਿਰਾਸਤੀ ਖੂਹ ਦੇ ਨਵੀਨੀਕਰਨ ਦੇ ਯਤਨਾਂ ਦੀ ਸ਼ਲਾਘਾ ਕੀਤੀ ਹੈ। ਜ਼ੋਨਲ ਰੇਲਵੇ ਟ੍ਰੇਨਿੰਗ ਸੈਂਟਰ, ਸਿੰਕਦਰਾਬਾਦ ਨੇ ਪਾਣੀ ਦੀ ਸੰਭਾਲ ਦੀ ਸੁਵਿਧਾ ਦੇ ਕ੍ਰਮ ਵਿੱਚ ਇਸ ਦੇ ਚਾਰੇ ਪਾਸਿਓ ਰੇਨ ਵਾਟਰ ਹਾਰਵੈਸਟਿੰਗ ਲਈ ਟੋਇਆਂ ਦਾ ਨਿਰਮਾਣ ਕੀਤਾ ਹੈ।
ਰੇਲ ਮੰਤਰਾਲੇ ਦੇ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਇਹ ਇੱਕ ਸ਼ਲਾਘਾਯੋਗ ਯਤਨ ਹੈ।”
ਭਾਰਤ ਸਰਕਾਰ ਦੇ ਪ੍ਰਮੁੱਖ ਵਿਗਿਆਨਕ ਸਲਾਹਕਾਰ ਦਾ ਦਫ਼ਤਰ
ਸਿੱਖਿਅਕ ਖੋਜਕਰਤਾਵਾਂ ਲਈ ਆਈ-ਸਟੈਮ  ਦੇ ਮਾਧਿਅਮ ਰਾਹੀਂ ਕੌਮਸੌਲ ਪਲੇਟਫਾਰਮ ਫ੍ਰੀ ਉਪਲੱਬਧ
ਦੇਸ਼ ਵਿੱਚ ਪਹਿਲੀ ਵਾਰ, ਆਈ-ਸਟੈਮ ਪੋਰਟਲ ਦੇ ਮਾਧਿਅਮ ਰਾਹੀਂ ਭਾਰਤ ਵਿੱਚ ਸਿੱਖਿਅਕ ਉਪਯੋਗਕਰਤਾ ਹੁਣ ਕੌਮਸੌਲ ਮਲਟੀਫਿਜੀਕਸ ਸਾਫਟਵੇਅਰ ਸੂਟ ਨੂੰ ਬਿਨਾ ਕਿਸੇ ਖਰਚ ਦੇ ਹਾਸਲ ਕਰ ਸਕਣਗੇ । ਖੋਜ ਅਤੇ ਵਿਕਾਸ ਸਹੂਲਤਾਂ ਨੂੰ ਸਾਂਝਾ ਕਰਨ ਲਈ ਰਾਸ਼ਟਰੀ ਵੈੱਬ ਪੋਰਟਲ, ਭਾਰਤੀ ਵਿਗਿਆਨ ਟੈਕਨੋਲੋਜੀ ਅਤੇ ਇੰਜੀਨੀਅਰਿੰਗ ਸਹੂਲਤਾਂ ਦਾ ਨਕਸ਼ਾ , ਅਤੇ ਸਵੀਡਨ ਵਿੱਚ ਕੌਮਸੌਲ ਸਮੂਹ ਦਫ਼ਤਰ ਨੇ ਇਸ ਦੇ ਲਈ ਇੱਕ ਸਹਿਯੋਗੀ ਵਿਵਸਥਾ ਵਿੱਚ ਪ੍ਰਵੇਸ਼ ਕੀਤਾ ਹੈ।
ਭਾਰਤ ਵਿੱਚ ਕਿੱਥੋ ਤੋਂ ਵੀ ਉਪਯੋਗਕਰਤਾ ਦੇ ਅਨੁਕੂਲ ਪਹੁੰਚ ਪ੍ਰਦਾਨ ਕਰਨ ਲਈ ‘ਸੁਇਟ’ ਨੂੰ ‘ਕਲਾਉਡ ਸਰਵਰ’ ’ਤੇ ਹੋਸਟ ਕੀਤਾ ਗਿਆ ਹੈ। ਇਸ ਵਿਵਸਥਾ ਨਾਲ ਦੇਸ਼ ਵਿੱਚ ਕਈ ਵਿਦਿਆਰਥੀਆਂ ਅਤੇ ਖੋਜਕਾਰਾਂ ਨੂੰ ਸਹਾਇਤਾ ਪ੍ਰਾਪਤ ਹੋਣ ਦੀ ਆਸ ਹੈ, ਵਿਸ਼ੇਸ਼ ਰੂਪ ਨਾਲ ਅਧਿਕ ਦੂਰ ਅਤੇ ਘੱਟ-ਸੰਪੰਨ ਸੰਸਥਾਨਾਂ ਵਿੱਚ, ਜਿਸ ਨਾਲ ਸਿੱਖਣ ਦੇ ਨਤੀਜਿਆਂ ਵਿੱਚ ਵਾਧਾ ਹੋਵੇਗਾ ਅਤੇ ਪੂਰੇ ਭਾਰਤ ਵਿੱਚ ਖੋਜ ਅਤੇ ਵਿਕਾਸ ਦੇ ਪ੍ਰਯਤਨਾਂ ਨੂੰ ਹੁਲਾਰਾ ਮਿਲੇਗਾ ।
ਆਈ-ਸਟੈਮ  ਪੀਐੱਮ-ਐੱਸਟੀਆਈਏਸੀ ਮਿਸ਼ਨ ਦੇ ਤਹਿਤ ਭਾਰਤ ਸਰਕਾਰ ਦੇ ਪ੍ਰਧਾਨ ਵਿਗਿਆਨੀ ਸਲਾਹਕਾਰ ਦੇ ਦਫ਼ਤਰ ਦੀ ਇੱਕ ਪਹਿਲ ਹੈ। ਇਸ ਦਾ ਟੀਚਾ ਖੋਜਕਾਰਾਂ ਨੂੰ ਸੰਸਾਧਨਾਂ ਨਾਲ ਜੋੜ ਕੇ, ਆਸ਼ਿੰਕ ਰੂਪ ਨਾਲ ਟੈਕਨੋਲੋਜੀਆਂ ਅਤੇ ਵਿਗਿਆਨੀ ਸਮੱਗਰੀ ਵਿਕਾਸ ਨੂੰ ਸਵਦੇਸ਼ੀ ਰੂਪ ਨਾਲ ਹੁਲਾਰਾ ਦੇ ਕੇ ਅਤੇ ਖੋਜਕਾਰਾਂ ਨੂੰ ਜ਼ਰੂਰੀ ਸਪਲਾਈ ਅਤੇ ਸਹਾਇਤਾ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਆਈ-ਸਟੈਮ ਵੈੱਬ ਪੋਰਟਲ ਦੇ ਮਾਧਿਅਮ ਰਾਹੀਂ ਮੌਜੂਦਾ ਖੋਜ ਅਤੇ ਵਿਕਾਸ ਸਹੂਲਤਾਂ ਤੱਕ ਪਹੁੰਚ ਉਪਲੱਬਧ ਕਰਾ ਕੇ ਖੋਜ ਅਤੇ ਵਿਕਾਸ ਈਕੋਸਿਸਟਮ ਮਜ਼ਬੂਤ ਕਰਨਾ ਹੈ।
ਪੋਰਟਲ ਪੂਰੇ ਭਾਰਤ ਵਿੱਚ ਸਹੂਲਤਾਂ ਦੇ ਡੇਟਾਬੇਸ ਨੂੰ ਹੋਸਟ ਕਰਦਾ ਹੈ ਤਾਕਿ ਉਨ੍ਹਾਂ ਵਿੱਚੋਂ ਕਿਸੇ ਦੀ ਵਰਤੋਂ ਕਰਨ ਦੇ ਇੱਛੁਕ ਖੋਜਕਰਤਾ ਇਸ ਨੂੰ ਖੋਜ ਸਕਣ ਅਤੇ ਇਸ ਦੀ ਵਰਤੋਂ ਕਰਨ ਲਈ ਔਨਲਾਈਨ ਬੁਕਿੰਗ ਕਰ ਸਕਣ । ਵਰਤਮਾਨ ਵਿੱਚ, ਪੋਰਟਲ ਦੇਸ਼ ਭਰ ਦੇ 850 ਸੰਸਥਾਨਾਂ ਦੇ 25,000 ਤੋਂ ਅਧਿਕ ਉਪਕਰਨਾਂ ਨੂੰ ਸੂਚੀਬੱਧ ਕਰਦਾ ਹੈ, ਅਤੇ ਇਸ ਵਿੱਚ 20,000 ਤੋਂ ਅਧਿਕ ਭਾਰਤੀ ਖੋਜਕਰਤਾ ਸ਼ਾਮਲ ਹਨ । ਪੋਰਟਲ ਵਿੱਚ ਸਵਦੇਸ਼ੀ ਰੂਪ ਨਾਲ ਵਿਕਸਿਤ ਟੋਕਨੋਲੋਜੀਆਂ ਅਤੇ ਉਤਪਾਦਾਂ ਦੀ ਇੱਕ ਡਿਜਿਟਲ ਵਿਸ਼ਾ ਸੂਚੀ ਵੀ ਹੈ, ਨਾਲ ਹੀ ਦੇਸ਼ ਭਰ ਵਿੱਚ ਖੋਜ ਅਤੇ ਵਿਕਾਸ ਸਹਿਯੋਗ ਅਤੇ ਹੁਨਰ ਵਿਕਾਸ ਨੂੰ ਵਧਾਉਣ ਲਈ ਵੱਖ-ਵੱਖ ਸ਼ਹਿਰ ਗਿਆਨ ਅਤੇ ਇਨੋਵੇਸ਼ਨ ਸਮੂਹਾਂ ਲਈ ਮੰਚ ਦੀ ਮੇਜਬਾਨੀ ਵੀ ਕਰਦਾ ਹੈ।
ਕੌਮਸੌਲ ਸਮੂਹ ਦੁਆਰਾ ਵਿਕਸਿਤ ਕੌਮਸੌਲ ਮਲਟੀਫਿਜੀਕਸ ਸਾਫਟਵੇਅਰ ਸੂਟ  ਦੀ ਵਰਤੋਂ ਦੁਨੀਆ ਭਰ ਵਿੱਚ ਖੋਜ ਅਤੇ ਵਿਕਾਸ ਦੇ ਨਾਲ-ਨਾਲ ਸਿੱਖਣ ਅਤੇ ਨਿਰਦੇਸ਼ ਲਈ ਵੱਖ-ਵੱਖ ਪ੍ਰਕਾਰ ਦੇ ਕੰਪਿਊਟਰ ਅਨੁਕਰਣ ਲਈ ਇੱਕ ਲਾਜ਼ਮੀ ਉਪਕਰਨ ਦੇ ਰੂਪ ਵਿੱਚ ਕੀਤਾ ਜਾਂਦਾ ਹੈ। ਇਹ ਇੰਜੀਨੀਅਰਿੰਗ ਦੇ ਸਾਰੇ ਖੇਤਰਾਂ, ਨਿਰਮਾਣ ਅਤੇ ਵਿਗਿਆਨ ਖੋਜ ਵਿੱਚ ਮਾਡਲਿੰਗ ਡਿਜਾਇਨ, ਉਪਕਰਨਾਂ ਅਤੇ ਪ੍ਰਕਿਰਿਆਵਾਂ ਲਈ ਇੱਕ ਸਧਾਰਨ ਅਨੁਕਰਣ ਸਾਫਟਵੇਅਰ ਪੈਕੇਜ ਹੈ। ਆਪਣੇ ਖੁਦ ਦੇ ਖੋਜ ਅਤੇ ਵਿਕਾਸ ਪ੍ਰੋਜੈਕਟਾਂ ਲਈ ਮਲਟੀਫਿਜੀਕਸ ਮਾਡਲਿੰਗ ਦੀ ਵਰਤੋਂ ਕਰਨ ਦੇ ਇਲਾਵਾ, ਕੋਈ ਵੀ, ਵਿਸ਼ੇਸ਼ ਰੂਪ ਤੋਂ ਪਹਿਲਾਂ ਗ੍ਰੈਜੂਏਟ ਅਤੇ ਗ੍ਰੈਜੂਏਟ ਵਿਦਿਆਰਥੀਆਂ ਦੀਆਂ ਜਮਾਤਾਂ ਲਈ, ਪਰਿਣਾਮੀ ਮਾਡਲ ਨੂੰ ਨਿਰਦੇਸ਼ ਦੇਣ ਲਈ ਅਨੁਪ੍ਰਯੋਗਾਂ ਵਿੱਚ ਬਦਲ ਸਕਦਾ ਹੈ।
ਪ੍ਰਧਾਨ ਵਿਗਿਆਨਕ ਸਲਾਹਕਾਰ ਦੇ ਦਫ਼ਤਰ ਵਿੱਚ ਵਿਗਿਆਨਕ ਸਕੱਤਰ, ਡਾ. ਅਰਬਿੰਦ ਮਿਤਰਾ, ਨੇ ਕੌਮਸੌਲ ਪਲੇਟਫਾਰਮ ਅਤੇ ਕੈਲੀਬ੍ਰੇਸ਼ਨ ਮਾਨਕਾਂ ਦੀ ਲਾਇਬ੍ਰੇਰੀ ਦਾ ਸ਼ੁਭਾਰੰਭ ਕੀਤਾ । ਆਈ-ਸਟੈਮ ਪੋਰਟਲ ਦੇ ਮਾਧਿਅਮ ਰਾਹੀਂ ਜਾਗਰੂਕਤਾ ਪੈਦਾ ਕਰਨ ਲਈ ਖੋਜ ਅਤੇ ਵਿਕਾਸ ਸੇਵਾਵਾਂ ’ਤੇ ਇੱਕ ਵੈਬੀਨਾਰ ਵੀ ਆਯੋਜਿਤ ਕੀਤਾ ਗਿਆ ਸੀ । ਭਾਰਤੀ ਵਿਗਿਆਨ ਸੰਸਥਾਨ ਬੈਂਗਲੋਰ ਦੇ ਡਾਇਰੈਕਟਰ ਅਤੇ ਹੋਰ ਪ੍ਰਮੁੱਖ ਖੋਜਕਾਰਾਂ ਨੇ ਵੈਬੀਨਾਰ ਨੂੰ ਸੰਬੋਧਿਤ ਕੀਤਾ ਸੀ । ਆਈ-ਸਟੈਮ ਦੇ ਰਾਸ਼ਟਰੀ ਕੋਆਰਡੀਨੇਟਰ, ਆਈਆਈਐੱਸਸੀ ਬੈਂਗਲੋਰ ਦੇ ਡਾ. ਸੰਜੀਵ ਸ਼੍ਰੀਵਾਸਤਵ ਨੇ ਵੱਖ-ਵੱਖ ਪ੍ਰਕਾਰ ਦੇ ਅਨੁਕਰਣ ਅਤੇ ਮਾਡਲਿੰਗ ਅਧਿਐਨਾਂ ਲਈ ਇਸ ਸਾਫਟਵੇਅਰ ਦੀ ਵਰਤੋਂ ਅਤੇ ਅਨੁਪ੍ਰਯੋਗ ’ਤੇ ਪ੍ਰਕਾਸ਼ ਪਾਇਆ, ਜਿਸ ਨੂੰ ਕਿਸੇ ਵੀ ਭੌਤਿਕ ਪ੍ਰਣਾਲੀ ਵਿੱਚ ਲਾਗੂ ਕੀਤਾ ਜਾ ਸਕਦਾ ਹੈ।
ਅਧਿਕ ਵੇਰਵੇ ਇੱਥੇ ਦੇਖੇ ਜਾ ਸਕਦੇ ਹਨ :https://www.istem.gov.in/istem-comsol
ਰਾਸ਼ਟਰੀ ਵੈਬੀਨਾਰ ਦੀ ਰਿਕਾਰਡਿੰਗ ਇੱਥੇ ਉਪਲੱਬਧ ਹੈ: https://youtu.be/8Kz5DD18x44
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ - 19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 125.75 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 99,976 ਐਕਟਿਵ ਕੇਸ ਹਨ
ਐਕਟਿਵ ਕੇਸ ਕੁੱਲ ਕੇਸਾਂ ਦੇ 1% ਤੋਂ ਘੱਟ ਹਨ , ਵਰਤਮਾਨ ਵਿੱਚ 0.29% , ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਘੱਟ
ਠੀਕ ਹੋਣ ਦੀ ਦਰ ਵਰਤਮਾਨ ਵਿੱਚ 98.35%
ਪਿਛਲੇ 24 ਘੰਟਿਆਂ ਦੇ ਦੌਰਾਨ 8,612 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 3,40,45,66 ਮਰੀਜ਼ ਠੀਕ ਹੋਏ
ਬੀਤੇ 24 ਘੰਟਿਆਂ ਦੇ ਦੌਰਾਨ 9,216 ਨਵੇਂ ਕੇਸ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 0.80% ਹੈ , ਪਿਛਲੇ 60 ਦਿਨਾਂ ਤੋਂ 2% ਤੋਂ ਘੱਟ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ 0.84% ਹੈ ; ਪਿਛਲੇ 19 ਦਿਨਾਂ ਤੋਂ 1% ਤੋਂ ਘੱਟ ਹੈ
ਹੁਣ ਤੱਕ ਕੁੱਲ 64.46 ਕਰੋੜ ਟੈਸਟ ਕੀਤੇ ਗਏ ਹਨ